text:
KAPITULO 8
Ania ti Pagarian ti Dios?
Ania ti kuna ti Biblia maipapan iti Pagarian ti Dios?
Ania ti aramiden ti Pagarian ti Dios?
Kaano nga ibanag ti Pagarian ti pagayatan ti Dios ditoy daga?
1. Ania a nalatak a kararag ti usigentayo ita?
MINILION a tattao iti sangalubongan ti makaammo iti kararag nga aw-awagan ti adu kas Amami, wenno ti Kararag ti Apo. Agpada a tuktukoyen dagita ti nalatak a kararag nga inted a mismo ni Jesu-Kristo kas pagtuladan. Nabagas dayta a kararag, ket ti panangusig iti umuna a tallo a dawat a nadakamat iti dayta tulongannaka a mangammo iti ad-adu pay maipapan iti pudno nga isursuro ti Biblia.
2. Ania ti tallo kadagiti banag nga insuro ni Jesus nga ikararag dagiti adalanna?
2 Iti rugi daytoy a pagtuladan a kararag, kinuna ni Jesus kadagiti dumdumngeg idi kenkuana: “Agkararagkayo, ngarud, a kastoy: ‘Amami nga adda iti langlangit, masantipikar koma ti naganmo. Umay koma ti pagariam. Maaramid koma ti pagayatam, kas sadi langit, kasta met iti daga.’” (Mateo 6:9-13) Ania ti kaipapanan dagitoy a tallo a dawat?
3. Ania ti nasken nga ammuentayo maipapan iti Pagarian ti Dios?
3 Adun ti naadaltayo maipapan iti nagan ti Dios a Jehova. Ken adda metten nasursurotayo maipapan iti pagayatan ti Dios—no ania ti naaramidannan ken no anianto pay ti aramidenna maipaay iti sangatauan. Ngem ania ti tuktukoyen ni Jesus idi imbagana nga ikararagtayo ti kastoy: “Umay koma ti pagariam”? Ania ti Pagarian ti Dios? Kasano a ti iyaayna santipikaren wenno pagbalinenna a nasantuan ti nagan ti Dios? Ken kasano a nainaig ti iyaay ti Pagarian iti pannakaibanag ti pagayatan ti Dios?
NO ANIA TI PAGARIAN TI DIOS
4. Ania ti Pagarian ti Dios, ken siasino ti Ari iti dayta?
4 Ti Pagarian ti Dios ket maysa a gobierno nga impasdek ni Jehova a Dios nga addaan iti Ari a pinilina. Siasino ti Ari iti Pagarian ti Dios? Ni Jesu-Kristo. Kas Ari, natantan-ok ni Jesus ngem kadagiti amin nga agtuturay a tao ken maawagan iti “Ari dagidiay agturay kas ar-ari ken Apo dagidiay agturay kas ap-appo.” (1 Timoteo 6:15) Ad-adu nga amang ti pagimbagan a maaramidanna ngem iti siasinoman nga agturay a tao, uray ti kasayaatan kadakuada.
5. Manipud sadino nga agturay ti Pagarian ti Dios, ken ania ti iturayanna?
5 Manipud sadino nga agturay ti Pagarian ti Dios? Bueno, sadino aya ti ayan ni Jesus? Kas naadalmon, natay ni Jesus iti kayo a pagtutuokan, sa napagungar. Di nagbayag kalpasanna, immuli sadi langit. (Aramid 2:33) No kasta, adda idiay langit ti Pagarian ti Dios. Isu a ‘nailangitan a pagarian’ ti awag ti Biblia iti dayta. (2 Timoteo 4:18) Nupay adda idiay langit ti Pagarian ti Dios, iturayanna ti daga.—Apocalipsis 11:15.
6, 7. Apay a naisangsangayan nga Ari ni Jesus?
6 Apay a naisangsangayan nga Ari ni Jesus? Ti maysa a makagapu, saan a matay. Iti panangidiligna ken ni Jesus kadagiti ari ditoy daga, kuna ti Biblia a ni Jesus “daydiay kakaisuna nga agik-ikut iti imortalidad, nga agnanaed iti di maasitgan a lawag.” (1 Timoteo 6:16) Kayat a sawen daytoy nga agpaut dagiti amin a naimbag a banag nga aramiden ni Jesus. Ket adu nga agkakaimbag a banag ti aramidenna.
7 Usigem daytoy a padto ti Biblia maipapan ken ni Jesus: “Agtaengto kenkuana ti espiritu ni Jehova, ti espiritu ti kinasirib ken ti pannakaawat, ti espiritu ti pammatigmaan ken ti kinamannakabalin, ti espiritu ti pannakaammo ken ti panagbuteng ken Jehova; ket addaanto iti ragsak iti panagbuteng ken Jehova. Ket isu saanto a mangukom babaen iti aniaman a makita laeng dagiti matana, wenno uray mangtubngar sigun laeng iti banag a nangngeg dagiti lapayagna. Ket buyogen ti kinalinteg ukomennanto dagidiay nanumo, ket buyogen ti kinapalungdo mangipaayto iti pannubngar maigapu kadagidiay naemma iti daga.” (Isaias 11:2-4) Ipakita dagita a sasao a ni Jesus ket nalinteg ken naasi nga Ari a mangituray kadagiti tattao ditoy daga. Kayatmo kadi ti kasta nga agturay?
8. Siasino dagiti makipagturay ken ni Jesus?
8 Adtoy ti maysa pay a kinapudno maipapan iti Pagarian ti Dios: Saan nga agmaymaysa nga agturay ni Jesus. Adda dagiti kaduana nga agturay. Kas pagarigan, ni apostol Pablo kinunana ken ni Timoteo: “No agtultuloytayo nga agibtur, agturaytayo met a sangsangkamaysa kas ar-ari.” (2 Timoteo 2:12) Wen, da Pablo, Timoteo, ken dadduma pay a matalek a pinili ti Dios makipagturayda ken ni Jesus iti nailangitan a Pagarian. Mano ti addaan iti dayta a pribilehio?
9. Mano ti makipagturay ken ni Jesus, ken kaano a nangrugi ti panangpili ti Dios kadakuada?
9 Kas nadakamat iti Kapitulo 7 daytoy a libro, iti maysa a sirmata nakita ni apostol Juan “ti Kordero [ni Jesu-Kristo] nga agtaktakder iti Bantay Sion [ti saadna kas ari idiay langit], ket kaduana ti sangagasut uppat a pulo ket uppat a ribu nga addaan iti naganna ken iti nagan ni Amana a naisurat kadagiti mugingda.” Siasino dagitoy 144,000? Kuna kadatayo a mismo ni Juan: “Dagitoy isuda dagidiay agtultuloy a sumursurot iti Kordero iti uray sadino a papananna. Nagatang dagitoy manipud iti sangatauan kas umuna a bungbunga iti Dios ken iti Kordero.” (Apocalipsis 14:1, 4) Wen, dagitoy ket matalek a pasurot ni Jesu-Kristo a napili a makipagturay kenkuana idiay langit. Iti pannakapagungarda idiay langit kalpasan ti ipapatayda, ‘makipagturayda ken ni Jesus a kas ar-ari iti daga.’ (Apocalipsis 5:10) Manipud pay idi kaaldawan dagiti apostol a rinugian ti Dios ti agpili kadagiti matalek a Kristiano a mangkompleto iti bilang a 144,000.
10. Apay a naayat nga urnos ti pannakapili ni Jesus ken dagiti 144,000 a mangituray iti sangatauan?
10 Maysa a naayat unay nga urnos ti pannakapili ni Jesus ken dagiti 144,000 a mangituray iti sangatauan. Gapu ta nagbalin idi a tao ken napadasan ni Jesus ti nagsagaba, ammona ti kasasaad ti tao. Kinuna ni Pablo a ni Jesus ket ‘saan a maysa a saanna a mabalin ti makipagrikna kadagiti kinakapuytayo, no di ket maysa a nasuboken iti amin a bambanag kas kadatayo, ngem awanan basol.’ (Hebreo 4:15; 5:8) Dagiti kaduana nga agturay napadasanda met ti nagsagaba ken nagibtur kas tattao. Maysa pay, sinarangetda dagiti pagkapuyanda ken inibturanda ti amin a kita ti sakit. Awan duadua a maawatanda dagiti parikut a mapaspasaran dagiti tattao!
ANIA TI ARAMIDEN TI PAGARIAN TI DIOS?
11. Apay a kinuna ni Jesus a rumbeng nga ikararag dagiti adalanna a maaramid koma ti pagayatan ti Dios idiay langit?
11 Idi imbaga ni Jesus a rumbeng nga ikararag dagiti adalanna ti iyaay ti Pagarian ti Dios, kinunana pay a rumbeng nga ikararagda a maaramid koma ti pagayatan ti Dios “kas sadi langit, kasta met iti daga.” Adda idiay langit ti Dios, ket dagiti matalek nga anghel kanayon nga ar-aramidenda ti pagayatanna sadiay. Ngem iti Kapitulo 3 daytoy a libro, naadaltayo nga adda maysa a dakes nga anghel a simmardeng a mangaramid iti pagayatan ti Dios ken pinagbasolna da Adan ken Eva. Iti Kapitulo 10, adunto pay ti maadaltayo no ania ti isursuro ti Biblia maipapan iti dayta a dakes nga anghel a maawagan iti Satanas a Diablo. Adda panawen a napalubosan nga agyan idiay langit ni Satanas ken dagiti demonio, wenno dagiti anghel nga espiritu a parsua a simmurot kenkuana. No kasta, idiay langit adda idi dagiti saan a mangar-aramid iti pagayatan ti Dios. Ngem nagbaliw ti kasasaad idi nangrugi nga agturay ti Pagarian ti Dios. Nakigubat ken ni Satanas ti kaisasaad nga Ari a ni Jesu-Kristo.—Apocalipsis 12:7-9.
12. Ania a dua a napateg a pasamak ti nailadawan iti Apocalipsis 12:10?
12 Maipapan iti napasamak, kastoy ti kuna ti naimpadtuan a sasao: “Nangngegko ti maysa a natbag a timek idiay langit a kunana: ‘Ita napasamaken ti pannakaisalakan ken ti pannakabalin ken ti pagarian ti Diostayo ken ti autoridad ni Kristona, agsipud ta naitapuaken ti manangakusar kadagiti kakabsattayo [ni Satanas], daydiay mangak-akusar kadakuada iti aldaw ken rabii iti sanguanan ti Diostayo!’” (Apocalipsis 12:10) Nasiputam kadi ti dua a nagpateg a pasamak a nailadawan iti dayta a bersikulo iti Biblia? Umuna, nangrugin nga agturay ti Pagarian ti Dios iti sidong ni Jesu-Kristo. Maikadua, napapanaw ni Satanas idiay langit ket naitapuak ditoy daga.
13. Ania ti resulta ti pannakapapanaw ni Satanas idiay langit?
13 Ania ti resulta dagita a dua a pasamak? Maipapan iti napasamak idiay langit, kastoy ti mabasatayo: “Gapu itoy agragsakkayo, dakayo a langlangit ken dakayo nga agnaed kadakuada!” (Apocalipsis 12:12) Wen, ita ta awanen idiay langit ni Satanas ken dagiti demoniona, agragragsak dagiti matalek nga anghel agsipud ta bin-igen a matalek ken ni Jehova a Dios ti adda idiay langit. Adda naan-anay, di masingsinga a talna ken panagkaykaysa sadiay. Maar-aramiden ti pagayatan ti Dios idiay langit.
14. Ania ti mapaspasamak manipud idi naitapuak ni Satanas ditoy daga?
14 Ngem komusta ngay ti daga? Kuna ti Biblia: “Asi pay ti daga ken ti baybay, agsipud ta ti Diablo immulog kadakayo, nga addaan iti dakkel nga unget, yantangay ammona nga ababan ti periodo ti tiempona.” (Apocalipsis 12:12) Makapungtot ni Satanas gapu ta napapanaw idiay langit ken bassit laengen ti natda a tiempona. Sipupungtot a mangrirriribuk ditoy daga. Adunto pay ti maammuantayo maipapan iti dayta a nariribuk a kasasaad iti sumaganad a kapitulo. Ngem gapu iti kasta a kasasaad, maisaludsodtayo, Kasano a maibanag ti Pagarian ti pagayatan ti Dios ditoy daga?
15. Ania ti pagayatan ti Dios iti daga?
15 Bueno, lagipem no ania ti pagayatan ti Dios iti daga. Naadalmo dayta iti Kapitulo 3. Idiay Eden, impakita ti Dios a pagayatanna nga agbalin a paraiso ti daga a napno kadagiti nalinteg ken saan a matay a tattao. Pinagbasol ni Satanas da Adan ken Eva, ket gapu iti dayta, naapektaran ti pannakaibanag ti pagayatan ti Dios iti daga ngem saan a nabaliwan dayta a pagayatanna. Panggep latta ni Jehova a “dagiti nalinteg tagikuaendanto ti daga, ket agtaengdanto nga agnanayon iti dayta.” (Salmo 37:29) Ket ti Pagarian ti Dios ti mangibanag iti dayta. Kasano?
16, 17. Ania ti kuna ti Daniel 2:44 maipapan iti Pagarian ti Dios?
16 Usigem ti padto a masarakan iti Daniel 2:44, a pakabasaantayo iti kastoy: “Iti kaaldawan dagidiay nga ar-ari mangipasdekto ti Dios ti langit iti maysa a pagarian a saanto a pulos madadael. Ket ti met laeng pagarian saanto a mayawat iti aniaman a sabali nga ili. Rumekennanto ken pagpatinggaenna amin dagitoy a pagarian, ket dayta agtalinaedto agingga kadagiti tiempo a di nakedngan.” Ania ti ibagbaga daytoy kadatayo maipapan iti Pagarian ti Dios?
17 Umuna, maipasdek ti Pagarian ti Dios “iti kaaldawan dagidiay nga ar-ari,” wenno bayat nga adda pay laeng dagiti sabali a pagarian. Maikadua, agpaut iti agnanayon dayta a Pagarian. Awan ti sabali a gobierno a makaparmek ken mangsukat iti dayta. Maikatlo, addanto mapasamak a gubat iti nagbaetan ti Pagarian ti Dios ken dagiti pagarian iti daytoy a lubong. Agballiginto ti Pagarian ti Dios. Daytanto laeng ti gobierno a mangituray iti sangatauan. Tagiragsakento dagiti tattao ti kasayaatan a turay.
18. Ania ti awag iti ultimo a gubat iti nagbaetan ti Pagarian ti Dios ken dagiti gobierno iti daytoy a lubong?
18 Adu ti ibagbaga ti Biblia maipapan iti dayta nga ultimo a gubat iti nagbaetan ti Pagarian ti Dios ken dagiti gobierno iti daytoy a lubong. Kas pagarigan, isursuro ti Biblia a bayat nga umad-adani ti panungpalan, dagiti dakes nga espiritu mangisaknapda kadagiti kinaulbod tapno allilawenda dagiti “ar-ari iti intero a mapagnaedan a daga.” Ania ti panggepda? “Tapno urnongenda ida [dagiti ari] a sangsangkamaysa iti gubat ti naindaklan nga aldaw ti Dios a Mannakabalin-amin.” Maurnongto dagiti ari ditoy daga “iti disso nga iti Hebreo maaw-awagan iti Har–Magedon.” (Apocalipsis 16:14, 16) Gapu iti nadakamat kadagita a dua a bersikulo, ti ultimo a dangadang, wenno gubat, iti nagbaetan dagiti gobierno ti tao ken ti Pagarian ti Dios ket maawagan iti Har–Magedon, wenno Armagedon.
19, 20. Apay a saan a maar-aramid ita ti pagayatan ti Dios ditoy daga?
19 Ania ti ibanag ti Pagarian ti Dios babaen ti Armagedon? Panunotem manen ti pagayatan ti Dios iti daga. Panggep ni Jehova a Dios a mapno ti daga kadagiti nalinteg ken perpekto a tattao nga agserserbi kenkuana iti Paraiso. Apay a saan a kasta ti mapaspasamak ita? Umuna, managbasoltayo, ket agsakit ken mataytayo. Ngem naadaltayo iti Kapitulo 5 a natay ni Jesus gapu kadatayo tapno mabalintayo ti agbiag nga agnanayon. Mabalin a malagipmo ti sasao a nailanad iti Ebanghelio ni Juan: “Ti Dios inayatna ti lubong iti kasta unay isu nga intedna ti bugbugtong nga Anakna, tapno tunggal maysa a mangwatwat iti pammati kenkuana saan koma a madadael no di ket maaddaan iti agnanayon a biag.”—Juan 3:16.
20 Ti maysa pay a parikut isu ti kaadu dagiti tattao nga agar-aramid iti dakes. Agulbod, agkusit, ken agaramidda iti imoralidad. Saanda a kayat nga aramiden ti pagayatan ti Dios. Inton dumteng ti Armagedon a gubat ti Dios, madadaelto dagiti managdakdakes. (Salmo 37:10) Ti sabali pay a makagapu no apay a saan a maar-aramid ita ti pagayatan ti Dios ditoy daga ket isu ti saan a panangparegta dagiti gobierno kadagiti tattao a mangaramid iti pagayatan ti Dios. Adu a gobierno ti awan gawayna, naulpit, wenno rinuker. Sipaprangka a kuna ti Biblia: “Ti tao dinominaranna ti tao iti pakadangrananna.”—Eclesiastes 8:9.
21. Kasano nga ibanag ti Pagarian ti pagayatan ti Dios ditoy daga?
21 Kalpasan ti Armagedon, maysanto laeng a gobierno ti mangituray iti sangatauan, ti Pagarian ti Dios. Dayta a Pagarian ti mangibanag iti pagayatan ti Dios ken mangyeg kadagiti nagsayaat a kasasaad. Kas pagarigan, ikkatennanto ni Satanas ken dagiti demoniona. (Apocalipsis 20:1-3) Maipakatto ti bileg ti daton ni Jesus tapno saanton nga agsakit ken matay dagiti matalek a tattao. Imbes ketdi, agbiagdanto iti agnanayon iti sidong ti turay ti Pagarian. (Apocalipsis 22:1-3) Agbalinto a paraiso ti daga. No kasta, ti Pagarian ti mangibanag iti pagayatan ti Dios ditoy daga, ken santipikarenna ti nagan ti Dios. Ania ti kaipapanan daytoy? Kayatna a sawen nga iti sidong ti Pagarian ti Dios, amin a nabiag raemendanto ti nagan ni Jehova.
KAANO NGA AGTIGNAY TI PAGARIAN TI DIOS?
22. Apay nga ammotayo a saan a dimteng ti Pagarian ti Dios idi adda ditoy daga ni Jesus wenno kalpasan la unay ti panagungarna?
22 Idi insuro ni Jesus dagiti pasurotna nga ikararagda nga, “Umay koma ti pagariam,” nalawag a saan pay idi a dimteng ti Pagarian. Dimteng kadi idi immuli ni Jesus idiay langit? Saan, agsipud ta agpada a kinuna da Pedro ken Pablo a kalpasan ti panagungar ni Jesus, natungpal kenkuana ti padto iti Salmo 110:1: “Ti sao ni Jehova iti Apok ket: ‘Agtugawka iti makannawanko agingga nga ikabilko dagiti kabusormo a pagbatayan dagiti sakam.’” (Aramid 2:32-35; Hebreo 10:12, 13) Adda panawen ti panaguray.
Iti sidong ti turay ti Pagarian, maaramidto ti pagayatan ti Dios ditoy daga a kas sadi langit
23. (a) Kaano a nangrugi nga agturay ti Pagarian ti Dios? (b) Ania ti mausig iti sumaganad a kapitulo?
23 Kasano kapaut? Idi maika-19 ken maika-20 a siglo, dagiti napasnek nga agad-adal iti Biblia in-inut a naawatanda nga agpatingga iti tawen 1914 ti panawen ti panaguray. (Maipapan iti daytoy a tawen, kitaem ti Apendise, iti artikulo a “1914—Napateg a Tawen iti Padto ti Biblia.”) Dagiti pasamak ditoy lubong a nangrugi idi 1914 pasingkedanda nga umiso ti kuenta dagidi a napasnek nga agad-adal iti Biblia. Ipakita ti kaitungpalan dagiti padto iti Biblia nga idi 1914, nagbalinen nga Ari ni Kristo ken nangrugin nga agturay ti nailangitan a Pagarian ti Dios. No kasta, agbibiagtayon iti natda nga ‘ababa a tiempo’ ni Satanas. (Apocalipsis 12:12; Salmo 110:2) Masiguradotayo met nga iti saanen a mabayag, agtignayto ti Pagarian ti Dios tapno maaramid ti pagayatan ti Dios ditoy daga. Saan kadi a makaparagsak a damag daytoy? Mamatika kadi a pudno daytoy? Ti sumaganad a kapitulo ipakitana kenka a talaga a kasta ti isursuro ti Biblia.


c: text/html

text:
TULADENYO TI PAMMATIDA | JOSE
‘Imdenganyo Pangngaasiyo ti Tagtagainepko’
MAIL-ILIW ni Jose a kumitkita iti daya, a mangnamnama a makalibas iti bunggoy dagiti komersiante. Nalabit asideg laeng iti turod nga ayan ti pagtaenganna idiay Hebron. Mabalin a maturogen ni tatangna a Jacob, a dina ammo ti napasamak iti dungdungnguenna nga anak. Ngem ammo ni Jose a saanen a makaawid ken pulos a dinan makita ti ipatpategna a lakayen a tatangna. Gapu ta ginatang dagiti komersiante ni Jose ken dida kayat a makalibas, sipsiputanda bayat ti panagbiaheda a nakakamelio iti dalan nga agpaabagatan. Ti ubing a ni Jose ket napateg kadakuada a kas iti nangina a nabanglo a bedelio ken lana a mabalin a pakaganansiaanda idiay Egipto.
Mabalin nga agtawen laeng ni Jose iti agarup 17. Panunotem a sirsiripenna ti lumlumneken nga init iti Dakkel a Baybay, bayat a pampanunotenna nga agbaliwen ti biagna. Kasla dina patien a dandani pinatay dagiti kakabsatna ken inlakoda kas adipen. Sigurado a di malapdan ni Jose ti agsangit. Dina ammo no anianto ti masakbayanna.
Apay a napasamak ken ni Jose ti kasta a nakakaasi a kasasaad? Ania ti maadaltayo iti pammati ti agtutubo a lalaki a binusor ken inlaksid dagiti miembro ti pamiliana?
NARIRIBUK A KASASAAD TI PAMILIA
Nagtaud ni Jose iti nagdakkel ngem saan a naragsak ken nariribuk a pamilia. Iladawan ti Biblia ti pamilia ni Jacob kas nalawag a pammaneknek iti dakes nga epekto ti poligamia. Maysa dayta a nairamuten nga aramid nga impalubos ti Dios iti ilina agingga nga insubli ti Anakna ti orihinal a pagalagadan a monogamia. (Mateo 19:4-6) Nalabit adda 14 nga annak ni Jacob iti uppat a babai—ti dua nga asawana a da Lea ken Raquel, ken dagiti adipenda a da Zilpa ken Bilha. Sipud pay idi damo, ipatpategen ni Jacob ti napintas nga asawana a ni Raquel. Ngem saan a kasta ti narikna ni Jacob iti manang ni Raquel a ni Lea, a nagbalin nga asawana gapu ta naallilaw. Nakaro ti panaginnimon ti dua a babbai, ta nagtultuloy dayta agingga kadagiti annakda.—Genesis 29:16-35; 30:1, 8, 19, 20; 37:35.
Nabayagen a lupes ni Raquel, isu nga idi impasngayna ni Jose, dinungdungngo ni Jacob daytoy nga anakna iti kinalakay. Kas pagarigan, gapu ta mabalin nga agpeggad ti pamilia ni Jacob idi sabtenda ti gumurgura a kabsatna a ni Esau, sinigurado ni Jacob a natalged ni Raquel ken ti ubing a ni Jose iti likudan dagiti grupo ti pamiliana. Dakkel la ketdi ti epektona ken Jose dayta a makapadanag nga aldaw. Panunotem ti riknana iti dayta nga agsapa idi masmasdaaw no apay nga agpilaypilay ti lakayen ngem napigsa pay nga amana. Nasdaaw la ketdi idi naammuanna ti rason: Iti rabii, nakigabbo ni tatangna iti maysa a nabileg nga anghel! Apay? Kayat ngamin ni Jacob nga isu ket bendisionan ni Jehova a Dios. Kas gunggona, nasukatan ti naganna iti Israel ket dayta ti nayawag iti maysa a nasion. (Genesis 32:22-31) Idi agangay, naammuan ni Jose a dagiti annak ni Israel ti pagtaudan dagiti tribu dayta a nasion!
Idi agangay, napasaran a mismo ti ubing a ni Jose ti trahedia. Natay ti kapatgan a tao iti biagna, ni nanangna, idi impasngayna ti adingna a ni Benjamin. Napalalo ti ladingit ni tatangna. Iladawanmo ni Jacob a mangpumpunas iti lua ni Jose bayat a liwliwaenna babaen iti namnama a nangliwliwa met ken apongna nga Abraham. Natukay la ketdi ti rikna ni Jose idi naammuanna nga isublinto manen ni Jehova ti biag ni nanangna! Nalabit ad-adda nga immuneg ti panagayat ni Jose iti naasi a “Dios . . . dagiti sibibiag.” (Lucas 20:38; Hebreo 11:17-19) Kalpasan ti ipapatay ti asawana a ni Raquel, ipatpateg latta ni Jacob ti dua nga annakda a lallaki.—Genesis 35:18-20; 37:3; 44:27-29.
Agbalin a dakes ti ugali ti adu nga ubbing no maipaayanda iti naisangsangayan nga atension; ngem nasursuro ni Jose ti adu a nasayaat a kababalin dagiti nagannakna, napatanorna ti nabileg a pammati, ken ti nalawag a pannakaawat iti naimbag ken dakes. Idi agtawen iti 17, tultulonganna ti dadduma a manongna kas maysa a pastor. Idin, nakitana nga adda dagiti dakes nga ar-aramidenda. Napanunotna kadi nga ilimed dayta tapno anamongan dagiti kakabsatna? Aniaman kadagita, inaramidna ti umiso. Impulongna dayta ken tatangna. (Genesis 37:2) Nalabit dayta nga inaramidna ti makagapu a nagtalek ni Jacob iti dungdungnguenna nga anak. Nagsayaat nga ulidan dayta para kadagiti Kristiano nga agtutubo! No kasla kayatmo nga ilimed ti nadagsen a basol ti kabsat wenno gayyemmo, nasayaat a tuladem ti ulidan ni Jose. Ipudnom dayta kadagiti addaan iti autoridad tapno matulonganda ti nakabasol.—Levitico 5:1.
Adda met masursurotayo iti biag ti pamilia ni Jose. Nupay maymaysa laeng ti asawa dagiti pudno a Kristiano ita, adda dagiti pamilia nga addaan kadagiti siuman. Adda masursurotayo iti pamilia ni Jacob. Ti paboritismo ken panangidumduma dadaelenna ti panagkaykaysa ti pamilia. Dagiti masirib a nagannak nga addaan siuman, ikagumaanda nga iparikna nga ipatpategda dagiti annak ken siumanda, ken tunggal maysa addaan iti nagduduma a sagut a makatulong tapno agbalin a naragsak ti pamilia.—Roma 2:11.
NANGRUGIDA NGA AGIMON
Pinadayawan ni Jacob ni Jose nalabit gapu iti kinaturedna a mangaramid iti umiso. Nagpaaramid iti napintas a kawes para iti anakna. (Genesis 37:3) Nalabit elegante, atiddog ti manggasna, ken nagayad dayta a kawes. Mabalin a dayta ti isusuot dagiti natan-ok a tao wenno prinsipe.
Nasayaat ti panggep ni Jacob, ken naragsakan la ketdi ni Jose iti daytoy a panangipateg ni amana. Ngem dayta a kawes ti nakaisagmakanna. Laglagipem met a kas maysa a pastor, narigat ti trabaho ni Jose. Panunotem a suotna ti nagayad a kawes a lumasat kadagiti natayag a karuotan, kumalay-at kadagiti bato, ken mangikkat iti naisalat a kordero iti siitan a mula. Nakarkaro pay, ania ngata ti epekto daytoy naisangsangayan a pabor ni Jacob iti relasion ni Jose kadagiti kakabsatna?
Kuna ti Biblia: “Idi nakita ti kakabsatna nga isu inayat ni amada nga ad-adda ngem iti amin a kakabsatna, rinugianda a guraen, ket saanda a makapagsao a sitatalna kenkuana.” * (Genesis 37:4) Normal laeng nga agimon dagiti kakabsat ni Jose, ngem saanda koma a nagimula iti sakit ti nakem. (Proverbio 14:30; 27:4) Nakapungtotka kadi gapu ta sabali ti nakaawat iti dayaw a tartarigagayam? Laglagipem ti kakabsat ni Jose. Ti imonda ti makagapu a nakaaramidda iti banag a pagbabawyanda. Ipalagip ti kapadasanda kadatayo a Kristiano a nasaysayaat ti ‘makipagrag-o kadagiti tattao nga agrag-o.’—Roma 12:15.
Sigurado a narikna ni Jose ti gura dagiti kakabsatna. Inlemmengna ngata ti napintas a kawesna idi nakadanon kadagiti kakabsatna? Mabalin a kasta. Ngem laglagipem a kayat ni Jacob nga usarenna ti kawes kas pammaneknek iti ayat ken anamongna. Kayat met ni Jose a mataginayon ti panagtalek ni tatangna, isu a kanayon nga insuotna ti kawes. Nagsayaat nga ulidan dayta para kadatayo. Nupay saan a mangidumduma ti nailangitan nga Amatayo, ipakitana no dadduma ti naisangsangayan a pabor kadagiti matalek nga adipenna. Kasta met, kayatna a maidumada iti daytoy dakes ken immoral a lubong. Kas iti napintas a kawes ni Jose, naiduma met ti kababalin dagiti pudno a Kristiano kadagiti tattao iti aglawlawda. No dadduma, dayta ti makagapu a guraenda ida. (1 Pedro 4:4) Rumbeng kadi nga ilimed ti maysa a Kristiano ti pakabigbiganna kas adipen ti Dios? Saan, no kasano a saan nga inlemmeng ni Jose ti napintas a kawesna.—Lucas 11:33.
DAGITI TAGTAGAINEP NI JOSE
Di nagbayag, adda dua a naidumduma a tagtagainep ni Jose. Iti umuna, nakita ni Jose nga isu ken dagiti kakabsatna agrepreppetda kadagiti trigo. Idin dagiti rineppet ti kakabsatna linawlaw ken nagruknoyda iti rineppet ni Jose. Iti maikadua, ti init, bulan, ken 11 a bituen nagruknoyda ken Jose. (Genesis 37:6, 7, 9) Ania ti aramiden ni Jose kadagitoy karkarna ken nalawag a tagtagainep?
Naggapu ken Jehova a Dios dagiti tagtagainep. Adda kaipapanan dagita ken kayat ti Dios nga ipakaammo ni Jose ti mensahe ti tagtagainep, kas iti inaramid idi agangay dagiti propeta a nangipakaammo iti mensahe ken panangukom ti Dios iti nasukir nga ilina.
Kinuna ni Jose kadagiti kakabsatna: ‘Imdenganyo, pangngaasiyo, daytoy tagtagainepko.’ Naawatan dagiti kakabsatna ti tagtagainep ket dida nagustuan dayta. Kinunada: “Pudno kadi nga agarikanto kadakami? wenno, pudno kadi a dominarannakamto?” Innayon pay ti salaysay: “Gapuna nakasarakda iti kabbaro a rason tapno guraenda gapu kadagiti tagtagainepna ken gapu iti sasaona.” Idi insalaysay ni Jose ken ni tatangna ken iti kakabsatna ti maikadua a tagtagainepna, ad-adda a nakaungetda. Mabasatayo: “Rinugian a babalawen ni amana ken kunaen kenkuana: ‘Ania ti kaipapanan daytoy tagtagainep a natagtagainepmo? Pudno kadi a siak ken kasta met ni inam ken ti kakabsatmo umaykamto ket agruknoykami kenka?’” Nupay kasta, pinampanunot ni Jacob dayta. Makikomkomunikar ngata ni Jehova iti ubing?—Genesis 37:6, 8, 10, 11.
Saan a ni Jose ti umuna wenno maudi nga adipen ni Jehova a nangidanon iti naisangsangayan a mensahe a saan a magustuan dagiti tattao ken nalabit pakaigapuan pay ti pannakaidadanes. Ni Jesus ti kangrunaan a nangidanon iti kasta a mensahe, ket kinunana kadagiti pasurotna: “No indadanesdak, idadanesdakayto met.” (Juan 15:20) Adu ti maadal dagiti Kristiano, ubbing man wenno nataengan, iti pammati ken kinatured ti agtutubo a ni Jose.
KIMMARO TI GURADA
Di nagbayag, imbaon ni Jacob ti agtutubo a ni Jose. Dagiti in-inauna nga annakna ipaspastoranda idi ti arban iti amianan nga asideg ti Siquem, ti lugar a nangpapatayanda kadagiti lallaki nga agnanaed sadiay. Normal laeng a madanagan ni Jacob kadagiti annakna, isu nga imbaonna ni Jose tapno ammuenna ti kasasaadda. Ania ngata ti narikna ni Jose? Ammona a kasta unay ti gura kenkuana dagiti kakabsatna! Ania ngata ti riknada idi napan kadakuada kas pannakangiwat ni tatangda? Ngem nagtulnog latta ni Jose.—Genesis 34:25-30; 37:12-14.
Medio napaut ti panagdaliasatna, nalabit nagnagna iti uppat wenno lima nga aldaw. Ti Siquem ket agarup 80 a kilometro iti amianan ti Hebron. Ngem idi addan idiay Siquem, naammuanna nga immakar dagiti kakabsatna idiay Dotan, nasurok a 22 a kilometro iti amianan ti Siquem. Idi asidegen ni Jose idiay Dotan, nasaripatpatan dagiti kakabsatna. Nakapungtotda a dagus. Mabasatayo: “Gapuna kinunada iti maysa ken maysa: ‘Adtoy! Sumungsungad dayta a managtagtagainep. Ket ita umaykayo ket papatayentayo ket itapuaktayo iti maysa kadagiti bito; ket kunaentayto nga isu inalun-on ti maysa a nadamsak nga atap nga animal. Kalpasanna kitaentayo no anianto ti pagbalinan dagiti tagtagainepna.’” Nupay kasta, inallukoy ni Ruben ti kakabsatna nga itapuakda laengen ni Jose iti bubon, a mangnamnama a maispalna ti ubing.—Genesis 37:19-22.
Immasideg ni Jose iti kakabsatna a dina ammo ti planoda a mangpapatay kenkuana ken namnamaenna a nasayaat ti panangtratoda kenkuana. Ngem tinengngel ti kakabsatna! Inuksobda ti napintas a kawesna ken intapuakda iti naatianan a bubon. Nakakaasi ni Jose. Inkagumaanna ti kumalay-at ngem saan a makauli a bukbukodna. Bassit laengen ti makitana a lawag iti tangatang. Kumapkapsuten ti mangngegna a timek ti kakabsatna manipud iti bubon. Agpukpukkaw ken agpakpakaasi ngem dida inkankano. Dida met nakonsiensia a nangan iti asideg ti bubon. Idi nakapanaw ni Ruben, kayatda manen a papatayen ti ubing, ngem inallukoy ida ni Juda nga ilakoda laengen kadagiti aglabas a komersiante. Asideg ti Dotan iti dalan dagiti komersiante nga agturong iti Egipto. Di nagbayag, limmabas ti bunggoy dagiti komersiante nga Ismaelita ken Midianita. Sakbay a makasubli ni Ruben, nailakodan ti kabsatda kas adipen iti gatad a 20 a siklo. *—Genesis 37:23-28; 42:21.
Kas nadakamat iti rugi daytoy nga artikulo, kasla napukawen ni Jose ti amin, bayat nga ibibiaheda nga agpaabagatan nga agturong iti Egipto. Inkapilitan a nayadayo. Iti adu a tawen, dina ammo no ania ti napasamak iti pamiliana—ti danag ni Ruben idi awanen ni Jose, ti ladingit ni Jacob idi namati a natayen ti ipatpategna nga anak a ni Jose, ti sibibiag pay nga apongna a ni Isaac, ken ti adingna a ni Benjamin a kailiwna unay. Ngem talaga kadi a napukawen ni Jose ti amin?—Genesis 37:29-35.
Adda maysa a banag ken Jose a di pulos maala ti kakabsatna—ti pammatina. Adu ti ammona maipapan iti Diosna a ni Jehova, ken awan asinoman a makaala iti dayta kenkuana, uray ti pannakayadayona iti pamiliana, ti narigat a panagbiahena a mapan idiay Egipto, ken uray ti pannakaibabainna idi nailako kas adipen ti baknang nga Egipcio a ni Potifar. (Genesis 37:36) Ad-adda a bimmileg ti pammati ken determinasion ni Jose nga agtalinaed a nasinged iti Diosna gapu kadagita a pakarigatan. Kadagiti sumaganad nga artikulo, kitaentayo no kasano a nakatulong ti pammati ni Jose tapno ad-adu ti maaramidanna para iti Diosna a ni Jehova, ken iti addaan problema a pamiliana. Nagsayaat no tuladentayo ti pammati ni Jose!
^ par. 15 Kuna ti dadduma a managsirarak nga impapan dagiti kakabsat ni Jose a ti regalo ni tatangda kenkuana ket ebidensia a panggepna nga ited ken Jose ti kalintegan kas inauna. Ammoda a ni Jose ti inauna nga anak ni Jacob ken Raquel, ti ipatpategna ken immuna a kayatna nga agbalin nga asawa. Kasta met, nakidenna ni Ruben nga inauna nga anak ni Jacob iti kamalala ni tatangna. Imbabainna ngarud ni tatangna ken napukawna ti kalinteganna kas inauna.—Genesis 35:22; 49:3, 4.
^ par. 25 Uray iti daytoy bassit a detalye, mapaneknekan nga umiso ti rekord ti Biblia. Ipakita dagiti dokumento iti daydi a panawen a 20 a siklo ti gagangay a gatad dagiti adipen idiay Egipto.

robotstxt: allowed

filter: keep


text:
September 25, 2015
Dagiti Kinaimbag nga Inyeg ti Martial Law
DAGITI KINAIMBAG NGA INYEG TI MARTIAL LAW. “Adu dagiti napipintas a napaspasamak bayat ti Martial Law ngem naigagara a saan a naipakpakaammo iti publiko tapno agtalinaed a nalaad ti langa daydi a panawen ken tapno agtalinaed dagiti simmupsupiat a tangtangaden ti sangalubongan ken dagiti sumarsaruno a kaputotan.” Daytoy a pakaammo manipud iti Marcos for Peace Movement babaen iti pangulo daytoy a ni Ric Agnes ti nangiruangan iti pannakaangay ti maysa a symposium a nangipalgakan dagiti kameng ti MPM kadagiti napipintas nga inar-aramid ti gobierno idi panawen ni Presidente Ferdinand E. Marcos. Naangay ti symposium iti Kapalama Elementary School iti Honolulu idi Septiembre 20, 2015 (oras iti Hawaii). Makita iti ladawan dagiti nangbuangay iti MPM (agpakanawan): Felix dela Cruz, Nenita Jose, Cristina Malate, Luz Tapaoan, Felicidad Gamezon, Catalina Cachola, Marcela Selga, Gloria Cabarrubias ken Roberta delos Reyes. Nakatakder: Dante Jose, Florencio Dagupion, Lina Dagupion, Pacita Saludes, Gil dela Vega, Gladys Menor, Romeo Garcia, Jun Pagtulingan, Lydia Manuel, Benjamin Ranada, Emmy Damo, John Cabarrubias, Eddie Bueno, Berting delos Reyes ken Ruben Cardenas. Awan iti ladawan da Ric Agnes (Chairperson ti MPM), Trini Sanga, Joe Quibuyen, Arlene Pacleb Cabatu, Homer Bustos, Cely Quibar, Pat Ucol, Steve Ribao, Efren Reyes ken Joy Malabed.
(Naipablaak iti Bannawag, Oktubre 5, 2015 a bilang.)
Subscribe to: Post Comments (Atom)


text:
Lunada Bay Tile Agate Taiko Ribbed.Lunada Bay Tile Agate Taiko Ribbed.Lunada Bay Tile Agate Taiko Ribbed.Lunada Bay Tile Agate Taiko Ribbed.Lunada Bay Tile Agate Glass Color Palette.Lunada Bay Tile Agate Taiko Ribbed.Lunada Bay Tile Agate Taiko Ribbed.Lunada Bay Tile Agate Glass Color Palette.Lunada Bay Tile Agate Taiko Ribbed.Lunada Bay Tile Agate Taiko Ribbed.Lunada Bay Tile Agate Martini Blend
Gallery of Lunada Bay Tile Agate
Tags:#9 Ft Patio Umbrella With Solar Lights#Replacement Patio Chair Slings#El Patio Bristol Va Hours#Rosenthal Wine Bar Patio#Gloster Patio Furniture Los Angeles


text:
Sport Stories and Poems
Dagiti sarita ken dandaniw maipapan kadagiti nagduduma nga isport ket gagangay laeng a saan nga ibilang dagiti dadduma a mannurat ken kritiko a genre writing. Ngem kadagiti dadduma, ibilangda ketdi. No ania ti panangipagarupmo met, nawayaka a mangiyebkas ken mangidasig ti kaipapanan itoy. No saan kunam, marespeto ti kapanunotam. No genre writing kunam met, apay ketdin a saan?
Sumagmamano metten dagiti sarita ken nobela ti nangtratar kadagiti isport iti Literatura Ilocana.
Iti nobela, dagiti sinurat ni Dionisio Bulong maipapan iti boksing. Ahedres wenno chess met ti maipapan iti nobela ni (daydi) Rodolfo Cachola. Kadagiti sarita, maipapan met iti marathon ti saritak idi late ‘80s ken maipapan iti motorcross iti early ‘90s. Sumagmamano metten dagiti sarita a maipapan iti basketbol.
Ngem ti daniw? Hmn, awan met malagipko wenno nakallalagip a daniw maipapan iti isport. Ngem adu dagiti mabasa iti net. Nagpipintasda pay. Isu a kunaek, a rumbeng met nga adakan ni Ilokano daytoy.
Dagiti dandaniw, nobela ken sarita a nasurat itoy ket saanna laeng nga iladawan ti biag – ti biag a napnoan iti kinapudno: iti isport ket adda pannakaabak ken panangabak. Kasta met iti biag, adda pannakaabak, adda met panangabak; ngem iti sibubukel a pakabuklan ti amin, nalawag nga addang iti biag. Addang iti biag ta masursuro ti tao no kasanona a sangoen ti kinapudno maipapan iti balligi ken pannakapaay. Ket iti agtultuloy nga inna panagaddang, ammonan ti saksakbayanna.
Ta saan kadi a ti biag ket buklen iti balligi ken pannakapaay? Maysa a napinget a dangadang. Kasta met iti isport. Adda ngarud pagkanaigan ti isport iti biag. Wenno ti biag ket maysa nga isport?
Dua dagiti sarita a nabasak iti nakallalagip unay. Diakto malipatan ta naimuladan iti panunot.
Ti maysa ket pakasaritaan dagiti ubbing nga agam-ambision nga agbalin a baseball player. Ngem ania met koma, aya, ta nakurapay met laeng ti panagbiagda piman ket saanda a makagatang iti uray no bola wenno bat man laeng. No agay-ayamda, ti lupot a linukotlukotda nga inaramidda a bola ti bolada ken no ania la ditan a mapidutda a sanga ti kayo ti usarda a bat. Iti laksid kadayta a kinapimpimanda, napasnekda pay laeng iti inda panagay-ayam, panagsursuro ken panagsanay iti ay-ayam a baseball. Ta ambisionda ngarud iti agbalin a nalatak a baseball player. Lalo ket awan pilpilien ti ambision, nakurapay man wenno baknang, nasalun-at wenno addaan rikriknaen, amin ket padapada; laeng a, ta kasano a gun-oden dayta nga ambision?
Dayta nga ambisionda ti makagapu a kanayonda a mapan agbuya iti ruar ti inaladan ti baseball field a pagay-ayaman dagiti players iti baseball league iti lugarda. Umap-apalda nga agbuybuya a nakakapet iti linaga a barut. Iti naminsan, napigsa unay iti pannakamalo ti bola ket nagturong iti ruar ti inaladan. Nagiinnuna dagiti ubbing a nangpidut ti bola. Inderetsoda metten nga intaray ti bola. Ania ketdin, ubing la ti ubing a, saan?
Ngem idi ay-ayamendan ti bola, daytan ta awan ti gaganaygayanda a mangibarsak, mangmalo ken mangsippaw ti bola a kunam la no nakadagdagsen la unay wenno kasla bola nga apuy ti kaiyariganna. Aglaladutda. Isuda amin. Nagsisinnaludsodda no ania ti makagapu dayta a marikriknada. Maysanmaysa iti rason a saan a nasayaat nga aramid ti inaramidda. Patigmaan ngamin dagiti dadakkelda a dakes nga aramid iti manggundaway iti padana a tao ken/wenno agtakaw – ta maibilangen a panagtakaw ti inaramidda a panangitaray ti bola. Nagtutulag ngarud dagiti ubbing a mapan isubli ti bola. Nakaluada pay a nagpakpakawan iti inaramidda. Naawatan met ti coach dagiti ubbing, lalo iti anepda nga agay-ayam ken makasursuro iti baseball, uray no improvised ti bola ket bat nga usarda, nga impakitada pay iti coach ken dagiti players.
Nagawid dagiti ubbing nga awan matimtimek kadakuada. Nagtalinaedda iti lugar a naynay a pagtambayanda. Saanda a matimtimek no di laeng inyiladda lattan. Piman met nga ubbing. No adda la koma mabalinda nga igatang iti aramatenda, naragsakda koma.
Napasangpetda ti coach ken dagiti players ti baseball league. Napamalanga pay dagiti ubbing, idi impadawat dagitoy dagiti saandan a maus-usar a bola, bat, baseball cap ken dadduma pay. Anian a ragsak dagiti ubbing!
Ti maysa pay a sarita ket makapasemsem-a-saan, ta imbes nga agay-ayam ni Dangkaw (natayag) a playing coach ti basketball, saan, ta nakapigket iti attention daytoy iti loptop a pangad-adawanna kadagiti scientific play nga isu iti inda iyaplikar iti panagay-ayamda. Isuna laeng ta iti laksid kadagiti sursurotenda a scientific play, kanayon latta a maabak ti teamda. Dimteng ti maudi nga ay-ayamda, no saanda pay a mangabak, maikkatdan ti liga. Nagririn dagiti saan a makatagtagari a players, ket kunada a nasken nga agay-ayamen ni Dangkaw ta ad-adda a kasapulanda ti kas kenkuana a mangidaulo iti team a saan ket a mangiwanwan laeng. Kasapulanda ti mangpatibker ti moralda ken ti natibker a lider. Kasapulanda ni Dangkaw a sentroda, nga isu dayta ti ammoda a kurang ti teamda. Ikapilitan a nagay-ayam ni Dangkaw. Gimmanaygay ken inspirado dagiti players. Agsipud ta inusar ni Dangkaw dagiti ammona a scientific play ken ti nainspiraran ken ganadon a players, nangabakda iti ay-ayam. Nagsasarunon iti panangabakda.
Naganaygay ti tao nga inspirado; maabak man wenno mangabak agtultuloy nga inna ibilang dagita a kas panagaddang iti ad-adu pay nga ay-ayam nga inna sangoen.
Ti Ilocano lit ket kasapulanna unay ti ad-adu pay a dandaniw, nobela, sarita a maipapan iti isport ta makaitedda iti inspirasion, tured ken pinget .@
Monday, February 20, 2012
Sport Stories and Poems
5 comments:
- franklinmarshall said...
-
If you have an "over the top"
Motorcycle Fairings swing (aka casting), you can see how you would break this pane of glass at the start of your down swing. By being aware of the pane of glass your hands will drop Asics Onitsuka Tiger down to your side during the down swing, maintaining your lag (aka the slot - illustrated beautifully by Belstaff Jackets Hogan in the photo on the right).
four magic moves
You will be attacking the inside quadrant of the golf ball - a very powerful image to have for your golf swing.
- 5:35 PM
- Miss Aubrey said...
-
Great post!
- 2:25 PM
- biningshao said...
-
Broadcast your Office 2010 PowerPoint presentation to a remote audience, whether or not they have PowerPoint installed. The broadcast download Office 2010 PowerPoint slide show feature allows you to share your presentation through a Web browser quickly without additional set up.
- 5:15 PM
- Alice said...
-
sac fendi
sac guess
sac dolce gabbana
sac gucci
sac louis vuitton
sac prada
sac versace
sac juicy
sac burberry
sac chanel
sac chloe
sac dior
lunettes de soleil
lunettes de soleil gucci
lunettes de soleil louis vuitton
lunettes de soleil dolce gabbana
lunettes de soleil ed hardy
- 9:25 AM
- lin741852 said...
-
burberry tasche
chanel tasche
sac dolce gabbana
sac fendi
sac guess soldes
sac guess 2012 soldes
sac gucci
porte cles chanel
bracelet louis vuitton
tee shirts g star
tee shirts lacoste
tee shirts levis
sac guess
sac louis vuitton soldes
sac louis vuitton
portefeuille louis vuitton
chaussures louis vuitton
chaussures nike
Christian Louboutin Soldes
Christian Louboutin 2012
chaussures puma
sac louis vuitton soldes
sac louis vuitton
sac a main
tee shirts
juicy couture bolsas
louis vuitton bolsas
sac louis vuitton>
sac prada
sac versace
- 8:52 AM


text:
Ni GUILLERMO R. ANDAYA
ITI kallabes nga isasarungkarko iti Barangay Cabaruan, Bacarra, Ilocos Norte a ‘yan ti dinakkelak a balaymi iti daydi Nanang (Concepcion Andaya Tumacder, kabsat dagiti nagkonkonsehal ti ilimi Cirilo D. Andaya, nga isu ti nangpatanor kaniak a kas anakna manipud idi agdua pay laeng ti tawenko a panangipasngay ti nanangko, Marcela Ramirez Andaya, iti sumaruno kaniak a kabsatko), inukagko dagiti linaon dagiti dua a dadakkel a baul ta adda binirokko a dokumento. Iti maikadua a baul a naduktalak ti kaadda ti dua a banag a namagampayag iti lagipko kadagiti aldaw, pinulpullon a tawen ti napalabas a pannakatubayko a kas mannurat iti Bannawag – ken ti tao a nainaig iti dayta a pannakatubay.
Pannakairanranana, iti daytoy Nobiembre 4, agtawenen ti Bannawag iti 79, ta rimmuar ti umuna a bilangna idi Nobiembre 4, 1934 (nupay inkeddeng ti Editorial nga iti isyuna iti Oktubre 28, 2013 ti Maika-79 nga Anibersario a Bilang ta isu ti umuna a bilang iti maika-79 a tawen ti magasin). Isu a naabbukayak a nangsurat iti daytoy a salaysay maipapan iti maikapat a nag-editor iti Bannawag, umuna daydi Apo Magdaleno Abaya, sinaruno daydi Apo Benjamin Gray, sa daydi Atty. Narciso Gapusan—ken maipapan metten iti pannakilangenko iti dayta nga editor.
Ti umuna kadagiti dua a banag a nasukainak iti maikadua a baul daydi Nanang, isu ti umamarilion a naimakinilia a manuskrito. Ti maikadua, isu ti daanen nga isyu ti Bannawag a napetsaan iti Disiembre 16, 1957. Pamaskua a Bilang iti dayta a tawen ti kangrunaan a magasin dagiti Ilokano.
Unaek nga agapaden ti naimakinilia a manuskrito ta isu ti immuna a nakaiturongan ti imatangko. Ti umuna a panid, nagusugosan babaen ti tugot ti nalabaga a krayola ngem maanniwan pay laeng ti naimakinilia a titulo ti manuskrito: “Pannakabigbig.” Iti babaen ti nagusugosan a paulo, mabasa ti pannakailadawan ti manuskrito a kas Ababa a Nobela ni Guillermo R. Andaya, ket iti baba daytoy, mabasa ti Umuna iti Dua a Paset. Iti baba dagitoy a naisurat babaen ti nalukmeg a tugot ti lapis a Mongol ti naisukat a paulo ti manuskrito: “Amirisem Koma Manen.” Iti met akinkanawan a suli ti panid, mabasa ti natalmeg a pannakaisuratda dagiti petsa a Sept. 16 ken 22.
Diak ugali ti agidulin iti kopia ti orihinal ti ania man a sinuratko. Ngem apay nga adda ti nasao a manuskrito iti baul daydi Nanang iti uneg ti nasurok a limapulo a tawen? Inwalinko ti pannakasdaawko iti kaadda ti manuskrito sadiay ket sigagagarak a nangbasa iti sibubukel a manuskrito. Adda dagiti balikas a nagusugosan/nabaliwan. Adda pay sumagmamano a parapo a nakurosan tapno nasaysayud ti panagtaray ti istoria. Nangnangruna, adda dagiti naisurat babaen ti ima a komento ken singasing.
Daydi Manong Tante (Constante C. Casabar), agdama idi a literary editor ti Bannawag, ti akinsurat kadagita.
Ngem apay a naisubli kaniak ti manuskrito tapno aturek idinto nga inyiskediul idin ni Manong Tante ti pannakaipablaakna a kas paneknekan dagiti dua a petsa a Sept. 16 ken 22 a naisurat iti manuskrito? Apay a dina latta koman inatur?
Iti panangut-utobko itan, paset ti naidumduma a panangtrato daydi Manong Tante kaniak tapno maasaak iti panagsurat. Ngem saan a kasta ti adda iti panunotko idi. Nangruna idi adda intriga dagiti in-inauna ken mabigbigen a mannurat a masansan a maranaak idi iti opisina ti Bannawag ken nakaikuykuyogak a rimmuar iti opisina ti Bannawag iti sumagmamano a daras.
“Namin-anon nga insublina ti saritam tapno aturem idinto a bassit met la a panangbaliw ti masapul?” sinaludsod ti maysa kadakuada iti naminsan. “Parparigatennaka laeng.”
“Sikan sa laeng ti pangar-aramidanna iti kasta nga isublina ti saritam tapno sika pay laeng ti mangatur imbes nga isu ta dayta ngarud ti talaga a trabahona,” insutil ti sabali a nabayag idin a makaipabpablaak kadagiti sarita ken salaysay iti Bannawag.
Tapno adda pamalpalatpatan ti agbasa iti daytoy a salaysay no ania dagiti komento ken singasing ni Manong Tante iti panangeditna iti sinuktanna ti paulona nga ababa a nobelak manipud iti “Pannakabigbig” iti “Amirisem Koma Manen,” daytoy ti pagtarayan ti istoria:
Agayan-ayat da Raul, sekretario munisipal ti ilida, ken Clarita. Kellaat a nakaawat ni Raul iti surat ni Clarita a nangibagaanna nga agsinadan. Saan nga imbaga ni Clarita ti nakaigapuan dayta a pangngeddengna. Naammuan ni Raul a natay ni Naty, ti nabayagen a masaksakit a kabsat ni Clarita. Ti di ammo ni Raul, sakbay ti ipupusayna, pinagkari ni Naty ti kabsatna tapno isu ti mangaywan kadagiti dua nga annakda iti asawana, agtawen iti uppat ken dua. Napan nakipamumpon ni Raul iti kabangibangda nga ili a nakaikamangan ni Naty. Naam-ammo ni Raul ni Rosauro, ti balo. Idi damo, innala ni Clarita dagiti dua a kakaanakanna iti balayda. Idi agangay, innala ni Rosauro, a nakayawanen ken ni Clarita, dagiti annakna tapno ad-adda a mayasideg isuna ken ni Clarita. Binirok dagiti dua nga ubbing ti kaadda ni Clarita iti sibayda. Tapno matungpal ni Clarita ti karina iti pimmusay a kabsatna, napan nakipagindeg iti balay ti kayongna. Sinarungkaran ni Raul ni Clarita iti balay ti kayong daytoy tapno allukoyenna a sublianda ti ayan-ayatda. Napaay. Saan a nailaksid ken ni Raul ti panagduyos ni Rosauro ken ni Clarita. Iti pannakapaayna a mangallukoy ken ni Clarita ken iti situasion da Clarita ken Rosauro, nabukel iti panunot ni Raul nga awan ti sabali a pagtinnagan ti panagindeg ni Clarita iti balay ti kayongna no di ti di maliklikan a panagkinnaawatan dagiti dua. Natataer ni Rosauro ngem isuna. Siniguradona ngarud iti panunotna a kas iti pagsasao nga uray ti naata a kayo, sumged no mayasideg iti apuy; maladamanto met ti puso ni Clarita para iti kayongna. Kadagitoy a napampanunotna, nagsurat ni Raul a para iti pagragsakan ni Clarita, nupay nasaem kenkuana, situtudion a mangawat iti naliday a pagbanagan ti ayan-ayatda.
Iti kanawan a pingir ti panid a nakailanadan dagita a pampanunot ni Raul kada Clarita ken Rosauro, naisurat ti kastoy a komento ni Manong Tante: Where did the author get this? Omniscient? Is she not being written from your man’s point of view? (Nangalaan ti autor iti daytoy? Mabasana ti panunot ti sabali a tao? Saan kadi nga inladawam isuna [ni Clarita] iti panirigan ti lalaki?)
Wen, imbes a kinurosan koma ni Manong Tante ti naseknan a paset ti sinuratko tapno deretso ti mensahena nga “ikkatem daytoy,” imbitinnak, babaen dagiti saludsodna, iti umno nga aramidek. (Iti naminsan, iti sabali nga istoriak, diak sinurot, idi isublina ti manuskrito a pinaaturna, dagiti singasingna a pannakaatur. Nagtungtung-ed a nangibaga a paset ti pannubokna kaniak ti diak sinurot a singasingna.)
Iti met paggibusan ti ababa a nobelak a nangipakitaak iti panangsarungkar ni Rosauro ken ni Raul iti opisinana ken panangibaga ni Rosauro a linibasna a binasa ti surat ni Raul ken ni Clarita ket nakitana ti liday nga indateng ti surat ken ni Clarita, ken panangawis ni Rosauro ken ni Raul tapno sumarungkar daytoy iti balayna, a naggibus iti panangalamano ni Rosauro kenkuana, insuratko daytoy:
Nagsubli ni Raul iti lamisaanna. Nagtugaw. Inyapputna dagiti imana iti rupana. Iti panagkidemna, kasla makitkitana ni Rosauro a mangsabatto kenkuana iti agdan ti balayda. Kalpasanna, iturongna iti salas a pagtugtugawan ni Clarita. “Agsarsaritakayo man pay laeng,” kunananto. Kalpasanna, alaenna dagiti ubbing nga iruar iti salas ket rummuarda iti balay. Mabatida ken Clarita iti balay. Agdumdumogto ni Clarita.
“Immay ni Rosauro idiay opisina itay bigat,” iruginanto. “Nagsaritaanmi ti maipanggep kenka. ‘Nia ti kunam no yawisko manen ti panagsublita iti nalabesta?”
Sidudumog, saan nga ingato ni Clarita dagiti matana. Ngem no iggaman ni Raul ti imana, makipinnerrengto iti baro. Saanna a mailibak wenno mailemmeng ti rissik ti ayat a gumilgil-ayab kadagiti matana.
“Manong Raul, agsakit kadi ti ulom?”
“Buwisitka,” kinuna ni Raul a di pay timmaliaw iti naguni nga ammona a ti mensahero ti presidensiya. “’Nia ti pakibiangam no agsakit ti ulok?”
Iti dayta a panaggibus ti ababa a nobelak, daytoy ti naisurat a komento ni Manong Tante: But this tone implies anger; why should he not smile and chuckle to the amazement of the messenger? (Ngem ti tono ni Raul, iladawanna ti pungtot; apay a di koma umisem sa agayek-ek a makaigapu iti pannakasdaaw ti mensahero?)
Annugotek, napimpintas a paulo ti “Amirisem Koma Manen” ngem ti “Pannakabigbig.” Babaen dayta a paulo, nalaklaka a maawis ti interes ti agbasa. Ania ti agur-uray a maamiris? Idinto a naiturong ti awis ti panangamiris iti maysa kadagiti karakter ti istoria, ni Clarita, kasla naiturong metten iti agbasa ti awis tapno isu ket makipagamiris.
SAKBAY a personal a naam-ammok ni Manong Tante, dinaydayawko ti laingna a mannurat babaen dagiti sinuratna a nobela ken sarita. Mairaman kadagitoy ti serye a sinuratda maipapan iti panagam-ammo ken iti whirlwind courtship ni agpapaay idi a Diputado Ferdinand E. Marcos ken ni Imelda Romualdez a nagbuliganda a sinurat ken Marcelino A. Foronda, Jr. a pinauluanda iti “Naparmek: Iti Kinapintas ken Ayat.”
Idi agpa-Manila-ak iti kalgaw ti 1956 tapno agenrolak iti kurso a Journalism iti Faculty of Philosophy and Letters iti Unibersidad ti Santo Tomas, adda inkuyogko a saritak nga indatagko iti Bannawag. Sakbayna, idi addaak pay laeng iti maikatlo a tukad iti St. Andrew Academy iti ilimi, naipablaak ti ababa a saritak a napauluan iti “Dawel” nga insalipko iti Benneg ti Para Kadagiti Agdadamo a Mannurat, ti kaluklukat idi a salip a para kadagiti agad-adal iti sekundaria. Iti maikadua a lawas a kaaddak iti Manila, napanak iti pasdek ti Ramon Roces Publications a mangipabpablaak iti Bannawag iti nagsulian dagiti kalsada a Soler ken Calero iti Sta. Cruz, Manila.
Kasta unay ti tibbayok idi umuliak iti agrikus nga agdan ti nadaeg nga uppat a kadsaaranna a pasdek. Idi makadanonak iti maikadua a kadsaaran, dinamag ti Tagala a resepsionista ti naganko ken no ania ti gagarak. Imbagak nga adda idatagko a sarita iti Bannawag. Adda tinawagan ti resepsionista iti intercom. Iti di mabayag, maysa a lalaki nga adda iti mid-twenties-na ti kasla agdardaras nga immulog.
“Mr. Casabar, adda kano idatagna a sarita kadakayo,” ti panangyam-ammo ti resepsionista kaniak.
“Ayanna?” pormal ti timek ti inawagan ti resepsionista iti Mr. Casabar a nangitanggaya iti kanawan nga imana tapno yawatko kenkuana ti sinuratko. Kalpasan a nayawatko ti naisobre a manuskrito, “Bay-am ta basaekto,” kinunana ket timmallikuden.
Iti pannakailabegko iti imbilangko a brusko a pannakatratok, nakitak ti mangay-ay nga ikikita ti resepsionista kaniak.
Immulogak iti agdan a nalaus ti pannakaupayko. Iti asino man nga agngayangay a mannurat, didiosen ti kayarigan dagiti editor.
Nagsasaruno a lawas a gimmatangak iti Bannawag iti newsstand iti nagsulian ti Avenida Rizal ken Azcarraga (Claro M. Recto itan) nga asideg iti Ramon Roces Publications tapno ammuek no naipablaak ti saritak. Linawas a naupayak. Diak met naitured, kalpasan ti makadikapay a padasko ken ni Mr. Casabar, ti mapan makidamag kenkuana.
Napukaw ti kompiansak nga agsurat. Idi agngalay ti semestre, aksidente a naam-ammok ti maysa a pada nga Ilokano, ni Benjamin Gapasin. Nakaenrol met iti kolehio a serserkak. Iti maysa a malem, nangngegko a kasarsarita ti maysa a kaklaseak iti Ilokano. Idi dinamagko iti kaklaseak no asino ti lalaki, naammuak nga isu ni Benjamin Gapasin. Addada idin nabasbasaak a saritana iti Bannawag. Nakiam-ammoak kenkuana.
Bibo ni Ben. Saan a masmasleg. Insan a dagus ti awagna kaniak. Am-ammona idin dagiti kameng ti Editorial ti Bannawag. Iti maysa a malem, inturturedko ti kimmuyog kenkuana ta adda singirenna a bayad ti naipablaak a saritana. Nagasat ta awan ti resepsionista iti tugawna idi umulikami iti pasdek ti Ramon Roces Publications. Wenno binainko koma ti bagik a makitana.
“Saan a mabalin nga ipablaak ti sinuratmo,” kinuna ni Mr. Casabar idi nadakamat ni Ben nga adda indatagko a sarita. Nadlawko a dagus a “sinuratmo” ti inaramatna a balikas imbes a “sarita.” Idi naammuanna a nakaenrolak iti Faculty of Philosophy and Letters, a nagturposanna met, kasla limmag-an ti riknana kaniak.
“Dika maup-upay no ma-reject ti sinuratmo,” imbagana kaniak idi agpakadakamin. “Paset ti biag dagiti mannurat, nangruna dagiti agdadamo, dagiti rejection slips. Urayek ti sumaruno a suratem.”
Anian a nagdumaan dayta a pannakasarangko kenkuana iti daydi damo a panagkitami!
Idi lumabaskami ken Ben iti tugaw ti resepsionista nga addan iti tugawna, “Okey ka na ba kay Mr. Casabar?” inimtuodna.
Tung-ed ken mapilpilit nga isem ti insungbatko iti resepsionista.
(Maituloyto)
(Naipablaak iti Bannawag, Nobiembre 4, 2013 a bilang.)


text:
Iti mensahe ni Mrs. Helen V. Siruno. Public Schools District Supervisor, dinakamatna ti kaipapanan ti Tema: “Your Gift of Learning, our Tool for Nation Building”. Impasagepsepna kadagiti nagturpos a masapul nga ituloyda ken ipasnekda ti agadal ta narigat unay ti nababa ti adalna. Innayonna nga agtultulnogda koma kadagiti nagannak ken titserda ken managkararagda koma tapno mabendisionan dagiti planoda iti biag.
Nagpaay a Guest Speaker ni Miss Aveliza P. Tapangco. Kinaritna met dagiti nagturpos a saan a lapped ti kinakurapay iti panangtun-oy ti arapaapda nga agballigi. Masapul laeng ti anus, ganetget ken natibker a pammati iti Apo. Indauluan da Shemaia M. Valencia ti Grade 6 ken ni Alyssa Nicole Sonido ti Kindergarten dagiti nakagun-od ti umuna a promedio.
Adda 15 a bilang ti nagturpos a kindergarten babaen ti panangisuro ni Mrs. Jessica S. Sandi ken 28 ti bilang ti Elementaria (Grado Sais) babaen ti panangisuro ni Mrs. Claudette D. Alconis.
Kadua ni Mrs. Helen V. Siruno, District Supervisor da Mrs. Julia A. Cayso, Principal ti Cuantacla ES, Miss Maxene S. Cobangbang, anak ken nangibagi ken ni Mayor Edgardo “Ediboy” S. Cobangbang, Jr. a nangiyawat kadagiti sagut ken pamnmadayaw kadagiti nagturpos. Naitaripnong met dagiti opisiales ti Barangay Arnap nga idauluan ni Brgy. Captain Teodoro Tabula.
Maisaruno ti pannakaangay ti Coronation Ceremonies ti nasao a pagadalan mangrugi iti 7:00 p.m. iti dayta met la a petsa a nakapilian da King Reymart 1st ken Queen Mary Anne 1st. iti naiwayat a Popularity Contest iti pagadalan. # (Web In Action)


text:
Singapur
Nagsasabtan: 1°18′N 103°48′E / 1.3°N 103.8°E
Ti Singapur (i/ˈsɪŋəpɔr/), opisial a ti Republika ti Singapur, ket maysa a Abagatan a daya nga Asia a siudad-estado idiay akin-abagatan nga ungto ti Malay a Peninsula, 137 kilometro (85 mi) nga abagatan ti ekuador.Daytoy ket maysa a isla a pagilian a binukel dagiti 63 nga isla, daytoy ket naisina manipud iti Malaysia babaen ti Il-ilet ti Johor iti amiananna ken manipud iti Is-isla ti Riauti Indonesia babaen ti Ilet ti Singapur iti abagatanna. Ti pagilian ket adu a naurbano nga adda laeng ti bassit a nabatbati a nangruna a pagtutuduan a kabakiran, ngem adu pay dagiti daga a naparpartuat para iti panarang-ay babaen ti panagala manen ti daga.
Daytoy ket paset idi kadagiti nadumaduma nga imperio a natenganen manipud idi maikadua a siglo AD, ti Singapur ket nagsangsangaili ti paggatangan apuesto ti Kompania ti Daya nga India idi 1819 nga adda ti pammalubos manipud iti Sultanato ti Johor. Ti Britaniko ket nakagun-od ti katurayan ti daytoy nga isla idi 1824 ken ti Singapur ket nagbalin a maysa kadagiti Il-ilet a Pagtataengan ti Britaniko idi 1826. Daytoy ket sinkupan babaen ti Hapon idi Maikadua a Sangalubongan a Gubat, ti Singapur ket nagirangarang ti kinawaya, a nagitiptipon dagiti dati a teritorio ti Britaniko tapno mangporma ti Malaysia idi 1963, urayno daytoy ket maisina manipud iti Malaysia kalpasan ti dua a tawen. Manipud idin daytoy ket dimmakkel ti kinabaknangna, ken maysa daytoy kadagiti Uppat a Tigre ti Asia. Ti Singapu ket isu ti maikapat a mangidadaulo a sentro ti pinansia, ken ti puertona ket maysa kadagiti lima kasingangaran a puerto ti lubong. Ti ekonomiana ket kaaduan nga agkamkammatalek kadagiti mailuluas ken panagipinpino kadagiti naimportar a tagilako, a naipangpangruna ti panagpatpataud, a daytoy ti nangbukel ti 26% ti GDP ti Singapur idi 2005.
Ti Singapur ket maysa a unitario nga adu a partido a parlamentario a republika nga adda ti maysa a Westminster a sisitema ti agmaymaysa a kamara a parlamentario a gobierno. Ti Partido Aksion ti Tattao ket nangabaabak kadagiti amin a panagbutos manipud iti bukod a panagturay idi 1959, ken agturtura daytoy iti naibatay ti napigsa nga estado ken nangiyununa ti naumnong a pagimbagan ngem kadagiti agmaymaysa a karnengan a kas ti waya ti panag-sasao.
Iti termino ti pagpadaan ti kapigsa ti panag-gatang, ti Singapur ket adda ti maikatlo a kangatuan ti matgedan ti tunggal maysa a tao iti lubong. Adda ti gangani a sumurok a 5 a riwriw a tattao idiay Singapur, a dagiti 2.91 a riwriw ket katutuboda a naipasngay. Ti populasion adu a nadumadumaan; a ti kaaduan ket dagiti Insik, a dagiti Malayo ken dagiti Indiano ket mangporporma kadagiti kaaduan a minoridad. Ti pannakaipakita ti kinadibersidadna, ti pagilian ket adda ti upat nga opisial a pagsasao: Ingles, Insik, Malayo, ken Tamil. Maysa kadagiti nangbangon a kameng ti Gunglo dagiti Pagilian iti Abagatan a Daya nga Asia , ti pagilian ket isu pay ti mangsangaili ti Sekretariat tiAPEC, ken maysa a kameng ti Pantok ti Daya nga Asia, ti Tignay dagiti Di Nailinia, ken ti Mankomunidad dagiti Pagilian.
Etimolohia[urnosen | urnosen ti taudan]
Ti Ingles a nagan ti Singapur ket naala manipud iti Malayo a balikas ti Singapura (Sanskrito: सिंहपुर, lit. Leon a Siudad), nga isu daytoy ti tawidan a nakaalaan ti pagilian a kas ti Leon a Siudad. Dagiti leon ket mabalin a saanda a nagtataeng ditoy; ti ayup a nakitkita babaen ni Sang Nila Utama, nga isu ti nangbangon ken nanginagan ti taga-ugma a Singapur, ket mabalin idi a maysa a tigre.[9][10]
Dagiti nagibasaran[urnosen | urnosen ti taudan]
- Paammo
- ^ "Singapore Residents by Planning Area/Subzone, Age Group and Sex, June 2000 – 2015" (XLS). Statistics Singapore. Statistics Singapore. Naala idi 7 Enero 2016.
- ^ Chew, Ernest (1991). Lee, Edwin, ed. Ti Pakasaritaan ti Singapur. Unibersidad ti Oxford a Pagmalditan. ISBN 0-19-588917-7.
- ^ Hoe Yeen Nie (2 Hunio 2009). "Ti Estado ti Singapur ket rimsua manipud kadagidi 50 a tawen idi 3 Hunio". Channel News Asia. Singapur.
- ^ "Dagiti Nangruna aMangipakpakita kadagiti Demograpiko idi 1970–2011" (PDF). Dagiti Estadistika ti Singapur. Hunio 2011. Naala idi 2 Oktubre 2011.
- ^ "2008 Estimate". Dagiti Estadistika ti Singapur. 2009. Naala idi 2 Hulio 2011.
- ^ a b c d "Singapur". Internasional a Pundo ti Panguartaan. Naala idi 21 Abril 2012.
- ^ "Distribution of family income – Gini Index". CIA. 2012. Naala idi 15 Agosto 2013.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ "Panagadadal Idiay Singapur". Direktorio dagiti Eskula ti Singapur. 2007. Naala idi 3 Mayo 2011.
- ^ "Sang Nila Utama". Singapur Infopedia. National Library Board. 26 Nobiembre 1999. Naala idi 3 Mayo 2011.
- Bibliograpia
- Hill, Michael (1995). Kwen Fee Lian, ed. Dagiti Politika Panagibangon ti Pagilian ken Pannakaumili idiay Sinagpur. Routledge. ISBN 0-415-12025-X.
- King, Rodney (2008). Ti Milagro a Singapur, Mito ken Kinapudno. Insight Press. ISBN 0-9775567-0-0.
- Mauzy,, Diane K.; Milne, R.S. (2002). Dagiti Politika ti Singapur: Babaen ti Partido Aksion ti Tattao. Routledge. ISBN 0-415-24653-9.
- Tan, Kenneth Paul (2007). Renasimiento Singapur? Ekonomia, Kultura, ken dagiti Politika. NUS Press. ISBN 978-9971-69-377-0.
- Lee Kuan Yew (2000). manipud iti Maikatlo a Lubong aginggana ti Immuna: Ti Simangapur a Sarita: 1965–2000. New York: HarperCollins. ISBN 0-06-019776-5
- Worthington, Ross (2002). Panagituray idiay Singapur. Routledge/Curzon. ISBN 0-7007-1474-X.
- "Senso ti Populasion" (PDF). Departamento dagiti Estadistika ti Sinagapur. 11 Enero 2000.
- "Nagruna a Kinapudno ken dagiti Bilang". Ministro tui Pagluganan, Singapur. Naala idi 11 Enero 2003.
- "Pakasaritaan ti Pagilian". Singapur Infomap. Naala idi 11 Enero 2004.
- "MOE-PRIME". Programa para iti Panagipatakder manen ken Panagpasayaat kadagiti Adda nga eskuela (PRIME). Naiyarkibo manipud iti kasisigud idi 23 Agosto 2007. Naala idi 15 Mayo 2007.
- "Walo pay nga Eskula a Makaimbag ti Panagpasayaat" (Press release). Ministro ti Edukasion. 14 Pebrero 2007. Naala idi 15 Mayo 2007.
Dagiti silpo ti ruar[urnosen | urnosen ti taudan]
Midia a mainaig iti Singapur iti Wikimedia Commons
- Gobierno
- Singapur
- Dagiti estado a kameng ti Gunglo ti Pagpagilian ti Abagatan a daya nga Asia
- Dagiti kapitolio idiay Asia
- Dagiti pagilian ken teritorio nga agsasao ti Insik
- Dagiti siudad-estado
- Dagiti pagilian a nagbeddengan ti Baybay Abagatan Tsina
- Dagiti pagilian ken teritorio nga agsasao ti Ingles
- Dagiti dati a kolonia ti Britaniko
- Dagiti pagilian nga isla
- Dagiti pagilian ken teritorio nga agsasao ti Malayo
- Dagiti estado a kameng ti Mankomunidad ti Pagpagilian
- Dagiti republika
- Dagiti pagilian ken teritorio nga agsasao ti Tamil
- Dagiti pagilian ti Abagatan a daya nga Asia
- Dagiti estado ken teritorio a nabangon idi 1965
- Dagiti estado a kameng ti Nagkaykaysa a Pagpagilian


text:
LEKSION 18
Kasanomi a Tultulongan Dagiti Kakabsatmi nga Agkasapulan?
No adda didigra, dagus a mangipapaay dagiti Saksi ni Jehova iti saranay kadagiti kakabsatda a naapektaran. Ipakita dayta a napaypayso ti ayatda iti tunggal maysa. (Juan 13:34, 35; 1 Juan 3:17, 18) Kadagiti ania a pamay-an a tumultulongkami?
Mangmangtedkami iti donasion. Idi adda nakaro a bisin idiay Judea, dagiti nagkauna a Kristiano idiay Antioquia ket nangipatulod iti material a tulong kadagiti kakabsatda iti naespirituan. (Aramid 11:27-30) Umasping iti dayta, no madamagmi nga agsagsagaba dagiti kakabsatmi iti dadduma a paset ti lubong, mangipatpatulodkami iti donasion babaen ti kongregasionmi tapno maipaay dagiti material a kasapulanda.—2 Corinto 8:13-15.
Mangipapaaykami iti praktikal a tulong. Dagiti panglakayen nga agnanaed iti lugar nga apektado iti didigra siguraduenda a natalged ti tunggal miembro ti kongregasion. Adda relief committee a mangyur-urnos iti panangipaay iti taraon, nadalus a danum, kawes, pagdagusan, ken agas. Adu a Saksi nga addaan iti paglaingan ti agbolboluntario a tumulong iti panangsaranay ken panangtarimaan kadagiti nadadael a pagtaengan ken Kingdom Hall. Bukodda ti gastosda. Gapu ta agkaykaysakami ken masansan nga agtitinnulongkami, dagus a makapagtignaykami a sumaranay no kasapulan. Nupay tultulonganmi dagiti kapammatianmi, tumultulongkami met kadagiti saanmi a kapammatian no kasapulan.—Galacia 6:10.
Mangipapaaykami iti espiritual ken emosional a tulong. Agkasapulan unay iti liwliwa dagiti biktima ti didigra. Kadagiti kasta a kasasaad, ni Jehova, a “Dios ti amin a liwliwa,” ti pagtataudan ti pigsami. (2 Corinto 1:3, 4) Siraragsakkami a mangiranud kadagiti kari ti Biblia kadagidiay agsagsagaba, a mangipaay kadakuada iti namnama a mabiiten a pagpatinggaen ti Pagarian ti Dios ti amin a trahedia a mangparparigat kadagiti tattao.—Apocalipsis 21:4.
Apay a makapagtignay a dagus dagiti Saksi no adda didigra?
Ania a naespirituan a liwliwa ti maipaaymi kadagiti biktima ti didigra?


text:
TI “BASSIT” A SARITA NGA ADDAAN “DAKKEL” A MENSAHE**
(FOR: Duyog, kolum, Tawid Newsmagasin)
JM Agpalo, Jr.
**DAGITI NALUSAK A KARABASA KEN TABUNGAW
Sarita ni BAGNOS CUDIAMAT
Maika-5 a Gungguna, RFAAFIL 2004
Maysa a karakteristiko a buya iti away ti sarita.
Ti author ditoy ket nagballigi la unay a nangiparang iti maysa a tipikal a buya ken pasamak iti away. Nupay nasurat ti sarita a kas maysa a gagangay ken makaparay-aw, adda ti awit ti sarita a nakabilbileg la unay a mensahe a naglinged iti sikolohia. Psychological approach.
SIKOLOHIA.
No intay iladawan iti kambas ti mugingtayo ti sibubukel a sarita, makitatayo dagiti tagipatgen wenno values a kayat nga iyallawat ti author kadagiti agbasbasa. Mailadawan ditoy ti tekniko ti author a panangiparang iti negatibo a situasion a sinolbar babaen iti positibo a panunot. Inladawan ti author ti maysa a negatibo wenno saan a nasayaat a pagteng ken kababalin ngem nagaburan amin dagitoy a saan a nasayaat a pagteng ken kababalin babaen iti iririmbaw ti positibo a panunot ken pagteng.
KARAKTER KEN KARAKTERISASION
Wen, nakapatpatak, nakalawlawag a nupay saan a dinakamat ti author daytoy a banag babaen iti berbal wenno naisurat babaen iti narration, isu daytoy ti mapik-ap a ladawan dagiti agbibiag.
Awan iti perpekto a tao. Amin ket adda ti pakapilawanna. Nupay adda dagiti aramid ken panagpampanunot iti saan a maikanada, marimbawan amin dagitoy babaen iti pannakaiparangen ti positibo a panunot ken tignay.
Adtoy dagiti puntos ti KARAKTER ken KARAKTERISASION a nasken unay nga intay siripen ken ikkan iti dakkel nga atension ta isuda iti dakdakkel a nangukopar iti sarita:
1) IKIT SIMANG---iti rugi ti sarita, agsangsangit ken makapungtot la unay. Gapu ngarud kadagiti nadadael a mulana.
Ti sangit ken ti pungtot ditoy ti negatibo a banag iti kinatao. Iti kinatao ni Ikit Simang. Iti pannakaiparang daytoy a kas opening ti sarita, dagiti agbasbasa ket dakkel la unay nga ekspektarendan ti banag a negatibo ket aggibus iti negatibo met laeng. Tumaud kadagiti isip dagiti agbasbasa daytoy a banag: A) ASINO TI NANGDADAEL KADAGITI MULA B) ANIA TI ARAMIDEN NI IKIT SIMANG NO MAAMUANNA TI KINAASINO TI/DAGITI NAGBASOL?
Ket agsipud ta maysa a negatibo a banag ti opening ti sarita, ken maysa a negatibo a banag ti naiselsel nga immuna iti isip dagiti agbasbasa, natural laeng metten nga agpanunot dagiti dear readers iti negatibo. Ngamin iti panunot dagiti dear readers ket adda pay laeng a naipigket iti situasion a negatibo—nga isu dayta basbasaenna a paset ti sarita. Isu a natural met ti readers nga umuna a mapanunotna ti negatibo. Isu a dumteng met iti isip da dear readers kadaytoy: APA LA KETDI NGA UMATIPUKPOK DAYTOY!
Apa la ketdi nga umatipukpok daytoy. No daytoy iti umuna a simrek iti isip ni dear readers, isu daytoyen ti ekspektarennan a mapasamak iti sibubukel a sarita ken iti paggibusanna.
Ti makunkuna nga ekspektesion iti biang dagiti dear readers ket isu daytoy ti gagarda nga agbasa. Isu daytoy ti ganasda. Ket no ti sarita a saan a makapataud iti gagar nga agbasa, agtuglep, agsuyaab, ken di palpasen ni dear reader ti basbasaenna, lalo no adda ti nangayab kenkuana a, impalapalnan dayta a basbasaenna iti suli no di ket iti basuraan. Isu nga adu met dagiti libro iti literatura a nangdakdakamat no kasano a tiliwen ken ipupok ti interest dagiti dear readers.
Itoy a kaso, no addan ti gagar, naappananen, nabanniitanen ni author dagiti dear readers iti sima ti gagar iti impakatna a tekniko.
Ket kabayatan iti pannakaiyanud da dear readers kadayta nga ekspektesionda ken iti pannakaray-awda (klase ti sarita a makaparay-aw) inton aggibus iti sarita ket saan met gayam a dayta nga ekspektesionda iti mapasamak iti sarita.
Agbalawdanton dagiti dear readers ngem naladawen ti amin ta naggibusen ti sarita.
Ngamin inaramat ti author ditoy ti makunkuna a twist ending.
Ti twist ending, ket no ania daydiay dakkel unay nga ekspektesion dagiti dear readers kabayatan a basbasaenda ti sarita ket saan nga isu ti napasamak. Sabali ti napasamak. Makuna a nalib-at dagiti dear readers.
(Magustuak man dagiti kakastoy nga estilo a bubugenna dagiti dear readers iti banag a posible a mapasamak nga isu dayta iti panangikulongna iti interest dagitoy tapno ituloyda ti basbasaenda. No addan ti 75% nga interest da dear readers, nasayaat la unayen daytoy. Ngem no 100% nay? Di kad’ agtaleken no kua da dear readers kadagiti sursuratem?)
Ngem kinapudnona, saan a nalib-at dagiti dear readers. Babaen met laeng iti KARAKTERISASION a naikawes ken ni IKIT SIMANG, imparangen ni author ti positibo a kababalin ni Ikit Simang. Itoy a positibo a kababalin ni Ikit Simang, a saanna a maaramid iti makiaapa ta maysa a naasi. Ti ibagbagana a “dangranna” dagiti nangdadael kadagiti mulana ket maysa laeng dayta nga arkos dagiti bibigna wenno arkos ti dilana. Ta kasta la ngarud ti gagangay ken tipikal a tao iti away: no makapungtot ket ti la isawsawangnan. Nabara a talaga lalo no kabarbaraanna la unay. Ngem no nagnadnaden dayta, awanen. Addan a mailadawan ti ayat kadagiti tignay. A ti gura ken pungtot ket adda laeng iti “ngiwatna” ngem awan iti pusona.
Kapada man ni Ikit Simang ti karakter ti daniw-surat ni Cles Rambaud a napauluan iti “Dear Inang” (?) a nangabak iti salip iti daniw iti COVLLA. No arkos ti dila laeng ti pagsasaritaan a karakterisasion iti karakter, “ni Inang” ti maysa kadagiti kababakedan iti Literatura Ilokana. A kas met ken Ikit Simang.
Kastoy ti inaramat ni author a paripirip (foreshadowing/pre-figure) a mabaw-ing ti ekspektesion dagiti dear readers iti gibus ti sarita. Babaen met laeng iti karakterisasion:
“Hoy, “ indil-ag ni ikit idi nariparna dagiti pato iti likudanna. “Inkayo iti inayo. Adda dita kulluong ti baboy a mangmangan,” inwagisna. Nagbuelta dagiti pato.
Iti karakterisasion ni Ikit Simang kadaytoy a pagteng ket saan laeng nga adda ti dakkel a tendensiana nga agbaliw ti riknana. Ngamin kabayatan iti kapantokan ti pungtotna ket adda pay laeng panangiyalikakana kadagiti pato. Concern pay laeng kadagiti pato. Ngarud, maysa daytoy a pagpapatunay wenno mangipaneknek a saanna a kabaelan nga aramiden ti adda a maisawangna. Di kadi?
Ken itoy met laeng a kaso, isu daytoy ti pre-figure/foreshadowing a makuna. Panangiparipirip ni author ti mapasamak nga agbaliwto ti sarita.
Kadagiti met tumitiliw iti foreshadowing/pre-figure, kunaendan a maysa a DE-KAHON TI BALABALA TI SARITA a basbasaenda. Ammodan nga agkatkatawa kennaragsak ni Ikit SImang iti gibusna. Ket no apay nga ituloyda a basaen, kayatda a maammuan no apay nagbaliw ti yabayab ti angina iti uneg ti sarita. Kayatda a paneknekan no husto ti atapna, nga isu met laeng daytoy ti gagar a kunkunak wenno interestna.
Ti DE KAHON a makunkuna ket maysa kadagiti nagkaadu a PLOT PATTERN. A no ania ti maiparang iti rugi ti sarita ket kabaliktadna iti gibus.
Kitaenyo a:
Rugi---agsangsangit ken makapungtot ni Ikit Simang. (negatibo a karakterisasion)
Gibus—agkatkatawa ken napnuan iti ayat ni Ikit Simang. (positibo a karakterisasion)
Rugi—nasadut (sadsadutiris), mannukmon ken mannaya iti hueteng ni Uliteg Sergio (negatibo a karakterisasion)
Gibus—maysa a peacemaker ni Uliteg Sergio (positibo a karakterisasion)
Di met imbagak itay rugina a sinubuan ni author ti negatibo a parang ken karakterisasion dagiti dear readers?
Natural, a kas sagudayen ti linteg ti PLOT PATTERN A DE-KAHON, subuan a subuan ni author dagiti dear readers iti positibo a parang ken karakterisasion iti udina. Bugbogenna ida. At least, 75% a maawisna ti gagar wenno interest. Sanato biglaen a baw-ingen nga igibus a maisupadi iti ekspektesion wenno sabali a pagteng.
(Paboritok man ni Ronnie Halos itoy a wagas wenno estilo.)
Kastoy dagiti makunkuna a PLOT PATTERN A DE KAHON.
(Ispiking of PLOT PATTERN, adda dagiti sumagmamano dinakamatko ken ehemplona iti librok a DUYOG TI SINGASING II. Mabalinyo latta ti agorder.)
Kas ninamnama a wagas ti panangiparang, napinpintas nga amang a maaramat ti DE-KAHON a balabala ti sarita iti makaparay-aw a sarita. Maiyaplikar lalona kadagiti vices and follies.
Nupay kasta, adda met dagiti sumagmamano a sarita a nasagangko a nangaramat itoy a de-kahon a balabala, ngem dagiti biography ken first person story. Dagiti ngay sarita a marigrigat iti rugina ngem baknang iti gibus. Dagiti baknang iti rugi ngem panglaw iti gibus. Basta agkabaliktad a pagteng. Ken dadduma pay.
Dagiti ubbing iti sarita. A, natural ti panangiparang ti author. Ubing la ti ubing, aya?
Dagiti dadduma a karakter wenno dagiti amma dagiti ubbing: mannukmonda ngem addaanda met iti karakterisasion a mannakaawat la unay. Ammoda ti agpakumbaba.
TEMA TI SARITA:
Ti tema ti sarita ket isu ti makunkuna a mensahe. Ti mensahe ni author kadagiti dear readers.
Adtoy man dagiti sumagmamano a natiliwko a tema:
1) Gagangay a napudot ti apuy no madama ti gil-ayab. (Ni Ikit Simang.)
2) Saan nga agkikinnaawatan ti asinoman no awan iti dumngeg. (Ni Ikit Simang a dimngeg ken niUliteg Sergio idi rumaut koma daytoy a mapanna dangran dagiti ubbing. Ken dagiti naggannak dagiti ubbing a dimngeg ken nagpakumbaba iti madi a naaramidan dagiti annakda.)
3) Maala met iti nasayaat a saritaan ti problema. (Insawang ni Uliteg Sergio.
4) Ken adu pay…
Kadagitoy a mensahe ti author ket nakabilbileg a mensahe iti agdama a panawen. Apay nga adda ti panagsususik? Apay nga adda ti panagaapa?
Ngamin AWAN TI AGPAKUMBABA.
Ngamin AWAN TI DUMNGEG KADAGITI POSITIBO A PANUNOT.
Ngamin AWAN ITI PANAGSASARITA KADAGITI PROBLEMA.
Pasig a psy-war. Pasig a cold war. No ania la ditan a war. Wenno saan, inikkisan iti langalang, iti ummong, iti diario, iti radio ken iti telebision. Kasla dagita adda dita senado ken kongreso, kadagiti city hall, municipal hall ken provincial capitol a pinnulitika ken pinnartiduan ti mapaspasamak ket awan iti nasayaat a tungtongan ken panagsasarita ken rekonsiliasion isu a mapaspasamak met iti panagrigat dagiti umili.
Ispiking op pulitikal situasion, nalabit a karaman daytoy a solusion wenno suhestion dagiti mensahe ti sarita nga indatag ti author: panagkikinnaawatan, panagpakumbaba, panagsasarita iti naalumamay, panangadal kadagiti problema a saan ket a binnabalaw ken pinniltakan iti dugyot.
Kas kuna dagiti grupo ti Asin: “Masdan mo ang mga bata / ang sagot, doon mo makikita…”
Itoy a sarita ti author, nakapatpateg la unay ti akem dagiti ubbing—ti apada, ti panagkikinnaawatanda, ti panagpakumbaba ti tunggal maysa, ti ragsakda.
Kasta met kadagiti nagannak kadakuada.
Isu a makuna a nakabilbileg a mensahe ti sarita.
PALIIW:
1) nagasat daytoy a makaparay-aw sarita, ta nangabak iti salip iti serioso a sarita.
2) nasuroken a tallopulo a sarita ti maipapan ken Uliteg Sergio, Ikit Simang ken Celin. Daytoy ti kaudian iti amin. Ken isu met ti kakaisuna a nakaiyalat iti gungguna kadagitoy a Uliteg Sergio series. Isu pay ti kaudian a sinurat a sarita ti author sakbay nga inawagan ti Namarsua.
3) Agsipud ta maysa a makaparay-aw a sarita daytoy, adda dagiti makuna a hyperbole nga inaramat ti author. Well, nupay kasta, talaga a hyperbole ti maysa kadagiti karakteristik ti maysa a makaparay-aw a sarita. Ngem saan koma met a labsen unay a kas itoy: “winagisan ni Ikit Simang dagiti pato ket nagtungpalda a dagus?” Itoy a kaso, diak a masinuo no umno wenno saan daytoy a banag. Gapu kadagitoy a kapanunotan:
a) Mabalin met ngata a, ta humorous ti sarita? Nayon a ray-aw.
b) Nalabit a tekniko ti author daytoy tapno ad-adda pay a maray-aw dagiti dear readers ket dida mapanunot ken madlaw nga inkulong laeng ni author ida iti situasion a mangbaliktadto ti ekspektesionda?
c) Bukod a disposision dagiti editor daytoy a banag. Isudan iti ad-adda a makaammo itoy. Mapalubosan man ken saan dayta a binatog, isu latta nga isu ti pintas ti sarita a di man la napukisan.
4) Panagkunak, saanen a makatulong iti eksena iti panagala iti tukmem ken lagdaw da Celin ken inana. Nangpaatiddog daytoy eksena. Makuna a padding. Mabalin met latta nga imbaga koma ti author a naggapuda nagala ti tukmem ken lagdaw iti maysa a sentence sada nalabasan dagiti ubbing nga agpipinnaangat iti lawalawa. Nupay kasta, maysa a minor a biddut daytoy a nalaka laeng nga editen
5) Yan ti sakripisio ditoy a tema a kas iti napagsasalipan?
a) Ken Ikit Simang. Nasken nga “isakripisiona” wenno alay-ayanna ti pungtotna gapu iti kappia dagiti agkakaarruba. No saan a matungpal daytoy mapataud met ti riribuk.
b) Ken Uliteg Sergio. Maysa met a sakripisio iti umno, pagwadan a panagserbi iti takem a kas kagawad.
c) Kadagiti amma. Maysa met a panagsakripisio ti tao a napakumbaba. Saan a ma-pride a makuna.
6) Saan a pudno a “nalusak dagiti karabasa ken tabungaw” itoy a sarita, no di ket maysa a nabalitokan a “karabasa ken tabungaw” a naidasar iti puni ti Literatura Ilokana.
Kas maysa a mannaniw ken maysa nga agsursurat kadagiti local color a sarita ti author, ti “nalusak a karabasa ken tabungaw” ket inaramatna laeng a simbolo dagitoy no ania ti sarsaritaenna iti sarita.
Literally, ti karabasa ken tabungaw ket taraon ti pisikal a bagi.
Idinto ta dagiti tagipatgen wenno values nga ikut ni Ilokano ket isu met ti taraon ti panunot ken kararua. Ti panangdengngeg iti patigmaan, panagpakumbaba, panagsasarita kadagiti problema ket saan a maibilang a “nalusak a karabasa ken tabungaw” (NEGATIBO A PANUNOT) no di ket nabalitokan a “karabasa ken tabungaw. (POSITIBO A PANUNOT.”
7) Gagangay iti away dagiti kababalin a panagsabong no kua ti dila. Ngem iti laksid itoy ket addaan iti nakatartarnaw a puso. Daytoy a karakterisasion a naikawes ken ni Ikit Simang ket ad-adda pay a pinapigsana ti bileg ti sarita. Natural a natural a karakter. Tao. Pudpudno a tao a saan ket a bambanti.
8) Napintas ti inaramid ti author a panangiparang a dagus parikut ti sarita. maysa pay daytoy a nabileg a pananglawin ti interest dagiti dear readers. Daytoy nga imparangna a parikut iti sarita ket nasolbar met laeng iti wagas nga umno ken naintaoan, solusion iti parikut a maapresiet iti amin. ## jimagpalojr.
Monday, October 18, 2004
Anallisis iti RFAAFIL2004
TI “BASSIT” A SARITA NGA ADDAAN “DAKKEL” A MENSAHE**


text:
Anya kadi ti kunkunaen ti Biblia maipapan iti panaginum ti arak? Basol kadi para iti maysa a Cristiano ti uminum ti arak?
Saludsod: Anya kadi ti kunkunaen ti Biblia maipapan iti panaginum ti arak? Basol kadi para iti maysa a Cristiano ti uminum ti arak?
Sungbat: Allukoyen dagiti sumagmamano a versiculo iti Biblia dagiti tao nga umadayo wenno liklikan ti panaginum ti arak (Levitico 10:9; Dagiti Numero 6:3; Deuteronomio 14:26; 29:6; Uk-Ukom 13:4, 7, 14; 1 Samuel 1:5; Proverbio 20:1; 31:4, 6; Isaias 5:11, 22; 24:9; 28:7; 29:9; 56:12; Mikias 2:11; Lucas 1:15). Nupay kasta, saan a kasapulan nga paritan ti maysa a Criatiano nga uminum ti sirbesa, arak, wenno aniaman a klase ti mainum nga addaan ti alcohol. Ngem bilbilinen nga umadayo wenno lumiklik iti panagbartek iti arak dagiti Cristiano (Taga-Efeso 5:18). Uk-ukomen ti Biblia ti panagbarbartek ken ti dakes a gapuanan daytoy (Proverbio 23:29-35). Bilbilinen met dagiti Cristiano nga saan a palubosan nga ipa-adipen dagiti bagida iti aniaman a banag (1 Corinto 6:12; 2 Pedro 2:19). Pinaritan pay ti Biblia ti maysa a Cristiano nga agaramid ti maysa a banag nga makabalin a paka-itibkulan ti padana a Cristiano wenno agbasol maibusor iti konsiensia (1 Corinto 8:9-13). Gapu iti kastoy a bagbatayan a wayat, narigat unay nga ibaga ti maysa a Cristiano nga isu ket umin-inum ti arak gapu iti kinadayag ti Dios (1 Corinto 10:31). Inaramid ni Jesus nga arak ti danum idiay Cana, Galilea. Mabalin nga imminumpay ti arak ni Jesus iti sumagmamano nga okasion (Juan 2:1-11; Mateo 26:29).
Iti panawen ti Baro a Tulag, ti danum ket saan a nadalus. No awan ti kabarruan a panglinis, ti danum ket napnuan kadagiti baktiria ken naduma-duma a klase dagiti mikrobio ti nangrugit iti danum. Daytoy ket pudno kadagiti pagilian a maibilang kadagiti makunkuna a maikatlo nga lubong wenno dagiti narigat a pagilian ita. Gapu iti daytoy, kanayon nga umin-inum dagiti tao ti arak (wenno mainum a naggapu iti ubas) agsipud ta dakkel ti posibilidad nga saan a narugit. Iti 1 Timoteo 5:23, sinuruan ni Pablo ni Timoteo nga saan laeng nga uminum ti danum (nga mabalin a makagapu ti parikutna iti tian) no diket uminum met ti bassit nga arak
Ti panagaramid ti arak idi immuna a panawen ket saan a kasla ti panagaramid ti arak iti madama. Saan met nga umisu nga ibaga idi ti arak ket tubbog laeng ti ubas nga inaramid tapno panglaban iti lamiis, ngem saan met nga umisu nga ibaga nga kapada laeng daydiay kadagiti arak nga gamgamitentayo ita a panawen. Ulitek manen, saan a kasapulan nga paritan ti maysa a Cristiano nga uminum ti sirbesa, arak wenno anniaman nga inumen nga addaan ti alcohol. Ti alcohol ket saan a gagangay nga dakes iti bukodna. Ti panagbarbartek iti arak ken adiksion iti alcohol ti dakes ken rumbeng nga liklikan ti maysa a Cristiano (Efeso 5:18; 1 Corinto 6:12). Adda dagiti pagbatayan a wayat iti Biblia maibusor iti panaginum ti arak. Gapu iti daytoy nagrigat nga ikalintegan ti maysa a Cristiano ti panaginum ti arak. Ti panaginum ti arak, kasano man kabassit wenno kaadu ket saan a gagangay nga makaay-ayo iti Dios.
Agsubli iti kasangoan a panid ti Ilocano
Anya kadi ti kunkunaen ti Biblia maipapan iti panaginum ti arak? Basol kadi para iti maysa a Cristiano ti uminum ti arak?


text:
Wednesday, May 24, 2017
FIELD VISIT AND CONSULTATION TI WORLD BANK KEN DA-PRDP ITI CABUGAO MANGO ENTERPRISE, NAANGAY
Cabugao, Ilocos Sur – Naangay manen ti panagtitipon dagiti kameng ti Proponent Group para iti Consultation for IREAP Sub-project and Marketing of Fresh Carabao Mango Enterprise dagiti kameng ti Cabugao Mango Farmers Multi-purpose Association nga idauluan ni Mrs. Faith Sabio, President iti ili a Cabugao, Ilocos Sur.
Daytoy a panagtataripnong ket naaramid tapno makapagsasarita dagiti kameng ti Proponent Group ken ti Delegasion ti World Bank Implementation Mission ita a Mayo 24, 2017 ditoy Cabugao Cultural and Sports Complex, Brgy. Rizal, Cabugao, Ilocos Sur.
Kalpasan ti Opening Prayer, naiyam-ammo dagiti kameng ti Proponent Group a buklen ti walo a barangay, dagiti Sangaili ken Opisiales ti DA-PRDP; dagiti Consultant ti World Bank (WB) ken dagiti amin a nagatendar.
Nangipaay ti Mensahena ni Mayor Josh Edward S. Cobangbang. Kimmablaaw ken nagyaman iti amin a naitaripnong iti Consultation. Kunana a maysa a bendision iti kaadda daytoy a proyekto ditoy ili ti Cabugao tapno matignay iti pannakaidur-as ti industria dagiti prime commodities kas iti mangga babaen iti pannakigamulo dagiti mayoridad a kameng ti kagimongan ti mannalon. Insupusop ti Ama ti Ili nga iti panagballigi daytoy a gannuat babaen iti tulong ti DA ken ti World Bank ket mairaman a mapatuladan ti dadduma nga Asosasion a mangsurot iti progreso a turongen ti Cabugao Mango Farmers Multi-purpose Association.
Kabayatanna, naipresentar manen ti Business Plan ti Asosasion iti imatang dagiti Consultants ken Opisiales ti DA-PRDP ket inlawlawag ni Mrs. Faith Sabio ti pakabuklan ti produksion ken marketing ti mangga a kangrunaan a major component ti proyekto ken dadduma pay nga importante nga aspeto daytoy.
Nakikaysa met da DA Regional Director Narciso A. Edillo, Ph. D.; Provincial Agriculturist Constante B. Botacion, Jr.; SBM Danny Q. Gazmen; ABC President Thaddeus “Teddy” U. Soller; MAFC Chairman Rogelio Barlolong ken ni Municipal Agriculturist Robert S. Savella iti nadakamat a konsultasion.
Nagatendar pay dagiti kameng ti NPCO, PSO, RPCO, PPMIU-PG ken dagiti pannakabagi ti DA-Central Office.
Iti Open Forum, nagsaludsod ti World Bank Consultant; kasta metten da DA-Regional Director Edillo ken dagiti kakaduada nga Opisiales ti DA ken WB Implementing Mission kadagiti kameng ken Opisiales ti Proponent Group. Naan-anay a nasungbatan dagiti naisaludsod babaen iti panangtarabay nga agsungbat ni Mrs. Faith Sabio, Presidente.
Kabayatanna, impeksa ni Mayor Josh Edward S. Cobangbang ti panagyamanna iti grupo dagiti mango growers ta napintas ti pagkunaan dagiti Consultants iti kalepleppas a panagsaludsodda kadakuada ken inapresiarna dagiti planoda a mainayon a mangpadur-as pay iti industria ti mangga a kayatda nga inegosio.
Kalpasan ti Open Forum, naaramid ti panagbisita kadagiti pinuon ti Mango Farm ni Mr. Guarino Savellano iti Brgy. Cuancabal, Cabugao, Ilocos Sur sa nagsubli ti convoy iti Sports Complex para iti luncheon.
Nagpaay nga Emcee ni Mr. Michael Escobar ti PGIS. # (Web In-Action)
Posted by Bayan ng Cabugao, Ilocos Sur at 1:52 PM
Subscribe to: Post Comments (Atom)


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Zacarias 11:1-17
11 “Luktam dagiti ruanganmo, O Libano,+ tapno ti apuy agalun-on kadagiti sedrom.+2 Aganug-ogka, O kayo a parwa, ta natuangen ti sedro; agsipud ta naagawanen dagidiay nadaeg!+ Aganug-ogkayo, dakayo a nakarangrangpaya a kayo ti Basan, ta ti di mastrek a bakir narpuogen!+3 Imdenganyo! Ti panaganug-og dagiti pastor,+ ta naagawanen ti kinatan-okda.+ Imdenganyo! Ti panagngernger dagiti burboran a bumaro a leon, ta naagawanen dagiti napannakkel a kasamekan iti igid ti Jordan.+4 “Daytoy ti kinuna ni Jehova a Diosko, ‘Ipastoram ti arban a nairanta iti pannakapapatay,+5 a dagiti aggatgatang kadakuada papatayenda+ ida nupay saanda a naibilang a nakabasol.+ Ket kunaen dagidiay mangilaklako+ kadakuada: “Bendito koma ni Jehova, bayat a makagun-odak iti kinabaknang.”+ Ket dagiti bukodda a pastor saanda a mangipakita iti aniaman a panangngaasi kadakuada.’+6 “‘Ta saanakton a mangipakita iti panangngaasi kadagiti agnanaed iti daga,’+ kuna ni Jehova. ‘Gapuna adtoy aramidekto a masarakan ti sangatauan ti bagbagida, tunggal maysa iti ima ti kaduana+ ken iti ima ti arina;+ ket sigurado a rumekrumekendanto ti daga, ket saanakto a mangispal manipud imada.’”+7 Ket impastorko ti arban+ a nairanta iti pannakapapatay,+ maigapu kadakayo, O naparigatan iti arban.+ Gapuna inyalaak ti bagik iti dua a sarukod.+ Ti maysa inawagak iti Kinamakaay-ayo,+ ket ti sabali inawagak iti Panagkaykaysa,+ ket impastorko ti arban.8 Ket iti kamaudiananna nangpunasak iti tallo a pastor iti maysa a lunar a bulan,+ ta ti kararuak nagin-inut a nagbalin a di makaanus kadakuada,+ ken kasta met a ti bukodda a kararua kinarumennak.9 Idi agangay kinunak: “Saankayton nga itultuloy nga ipastoran.+ Daydiay matmatay, bay-an a matay. Ket daydiay mapumpunas, bay-an a mapunas.+ Ket no maipapan kadagidiay nabatbati, bay-an nga alun-onenda, tunggal maysa ti lasag ti kaduana.”+10 Iti kasta innalak ti sarukodko a Kinamakaay-ayo+ ket pinutedputedko,+ tapno rakrakek ti tulagko a pinatalgedak kadagiti amin nga ili.+11 Ket narakrak iti dayta nga aldaw, ket dagidiay naparigatan iti arban+ a mangbuybuya+ idi kaniak naammuanda iti daytoy a wagas a dayta idi ti sao ni Jehova.12 Idin kinunak kadakuada: “No naimbag kadagiti matayo,+ itedyo kaniak dagiti tangdanko; ngem no saan, agkedkedkayo.” Ket binayadanda dagiti tangdanko, tallopulo a kapisi a pirak.+13 Iti kasta, kinuna kaniak ni Jehova: “Ipuruakmo dayta iti pagidulinan iti gameng+—ti nadaeg a pateg a nakapatgak iti panangmatmatda.”+ Gapuna innalak ti tallopulo a kapisi a pirak ket impuruakko iti pagidulinan iti gameng iti balay ni Jehova.+14 Kalpasanna pinutedputedko ti maikadua a sarukodko, ti Panagkaykaysa,+ tapno rakrakek ti panagkabsat+ iti nagbaetan ti Juda ken Israel.+15 Ket kinuna kaniak ni Jehova: “Iyalaam pay ta bagim iti ramramit ti awan serserbina a pastor.+16 Ta adtoy bay-ak a tumakder ti maysa a pastor iti daga.+ Ti karnero a mapumpunas saannanto nga asikasuen.+ Ti urbon saannanto a sapulen, ket ti nadunor a karnero saannanto a paimbagen.+ Daydiay mangisasaad iti bagina saannanto nga abastuan iti taraon, ket ti lasag daydiay nalukmeg kanennanto,+ ket dagiti kuko ti karnero alas-asennanto.+17 Asi pay ti pastorko nga awanan pateg,+ a mangbaybay-a iti arban!+ Ti kampilan agdissonto iti takiagna ken iti makannawan a matana. Di bumurong nga agmaganto ti bukodna a takiag,+ ket di bumurong a kumudrepto ti bukodna a makannawan a mata.”